Βούτυρο Αμυγδάλου με κακάο και τσίλι - Elena's Cooking\nΒούτυρο Αμυγδάλου με κακάο και τσίλι\nΤα βούτυρα από ξηρούς καρπούς είναι η μεγάλη μου αδυναμία! Παλιότερα αγόραζα το φυστικοβούτυρο από το σούπερ μάρκετ, το οποίο είναι και λίγο ακριβούτσικο αν σκεφτείς! Μέχρι που είδα πως δεν είναι και κάτι πολύ δύσκολο να το κάνεις στο σπίτι, αρκεί να έχεις ένα καλό μπλέντερ. Αυτό το λέω γιατί μέχρι να γίνουν οι ξηροί καρποί σαν ένας πλούσιος χυλός χρειάζεται υπομονή και καλό χτύπημα με μικρές διακοπές.\nΑν δεις στο blog έχω ήδη ποστάρει ένα υπερφανταστικό βούτυρο από κάσιους, ιδανικό όχι μόνο για κολατσιό αλλά και για να το βάζεις στην μαγειρική, και άλλο ένα υπερ-εθιστικό βούτυρο κάσιους με κανέλα.\nΕδώ να αναφέρω ότι τα βούτυρα από καρπούς είναι πολύ θρεπτικά αλλά περιέχουν και πολλές θερμίδες οπότε θα πρέπει να καταναλώνεται με μέτρο από μικρούς και μεγάλους. Το προτιμώ σε σχέση με το ζωικό βούτυρο μιας έχει πολλά να δώσει στο οργανισμό μας όπως μέταλλα, καλά λιπαρά, αντιοξειδωτικά και για τα παιδιά είναι ότι πρέπει για την ανάπτυξή τους.\nΑν ψήσεις 2 φέτες ψωμί, τις αλείψεις με βούτυρο αμυγδάλου και προσθέσεις μέλι είναι ιδανικό πρωινό ή κολατσιό, χορταστικό και θρεπτικό. Αυτή την φορά όμως είπα να κάνω κάτι διαφορετικό να συνδυάζω κακάο και τσίλι και να το κάνω λίγο πιο “μεξικάνικο”.\n400 γρ αμύγδαλα ωμά , με την φλούδα\n1 κουταλιά σούπας κακάο (χωρίς ζάχαρη)\n1/2 κουταλάκι σκόνη τσίλι ή πιπέρι καγιέν\nΒαζεις τα αμύγδαλα στο μπλέντερ ή σε κάποιο πολυμίξερ και τα χτυπάς μέχρι να βγάλουν όλα τα έλαια που περιέχουν. Χρειάζεται χτύπημα τουλάχιστον για 13-15 λεπτά, με μικρές διακοπές, γι’ αυτό δεν προτείνω να κάνεις την συνταγή στο μούλτι γιατί μπορεί να καεί η αντίστασή του.\nΜε μία σπάτουλα καθαρίζεις τα τοιχώματα του μπολ που χτυπάς τα αμύγδαλα και χτυπάς για λίγο ακόμα.\nΠροσθέτεις το μέλι και τα υπόλοιπα υλικά και χτυπάς καλά ώστε να ομογενοποιηθούν ολα!\nΑποθηκεύεις το βούτυρο αμυγδάλου σε αποστειρωμένο βαζάκι και το φυλάς στο ψυγείο.\nvegan, vegetarian, βούτυρο αμυγδάλου, βούτυρο από ξηρούς καρπούς, για παιδιά, κολατσιό, πρωινό, υγιεινό\nVegan / Vegeterian May 04, 2020


Αεροπορικά από Βερολίνο Τέγκελ για Λονδίνο Λούτον από 90 € | Skyscanner\nΑεροπορικά από Βερολίνο Τέγκελ για Λονδίνο Λούτον\nΣτοιχεία πτήσης Βερολίνο Τέγκελ για Λονδίνο Λούτον\nΠοια είναι η καλύτερη τιμή για μετ' επιστροφής πτήση από Βερολίνο Τέγκελ προς Λονδίνο Λούτον;\nΗ καλύτερη τιμή που βρήκαμε στην Skyscanner για αεροπορικό εισιτήριο από Βερολίνο Τέγκελ προς Λονδίνο Λούτον είναι 90 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠόσες αεροπορικές εταιρείες πραγματοποιούν απευθείας πτήσεις από Βερολίνο Τέγκελ προς Λονδίνο Λούτον;\nΔεν υπάρχουν αεροπορικές εταιρείες που να πραγματοποιούν πτήσεις απευθείας από Βερολίνο Τέγκελ προς Λονδίνο Λούτον.


Online Παιχνίδι Super Mario Racing II. Παίξτε το παιχνίδι online δωρεάν Super Mario Racing II. Κατεβάστε το παιχνίδι Super Mario Racing II. Παιχνίδια Κορίτσια - Φυλή\nΠάλι Mario αγωνιστικά με τον Todd, Luga, πριγκίπισσα Bovzerom και άλλοι!\n© sgames.org -. Δωρεάν online παιχνιδιών Super Mario Racing II () σε απευθείας σύνδεση κόσμο παιχνιδιού παιχνίδι λάμψης Super Mario Racing II για δωρεάν. Μην ξεχάσετε να αξιολογήσετε αυτό το παιχνίδι Super Mario Racing II και να μοιραστούν αυτό το παιχνίδι με τους καλύτερους φίλους σας.\nΠαιχνίδι Super Mario Racing II σε απευθείας σύνδεση\nΠεριγραφή του παιχνιδιού Super Mario Racing II γραμμή. Πώς να παίξετε το παιχνίδι online Πάλι Mario αγωνιστικά με τον Todd, Luga, πριγκίπισσα Bovzerom και άλλοι! Για να φτάσουμε στην γραμμή του τερματισμού και να κερδίσει την πρώτη θέση, ο ήρωάς μας πρέπει να χτυπήσει από το κομμάτι όλοι οι αντίπαλοι. Ελάτε μαζί μας και να βοηθήσει Mario στο Super Mario Racing II να γίνει ένας νικητής! Χρησιμοποιείται για να ελέγξει τα βελάκια, πυροβολούν - ένα χώρο.\nSuper Mario Racing II ( Ψηφοφορίες25, Δευτεροβάθμια Βαθμολογία: 4.08/5)


Τσούχτρες: Γιατί αν τις αγγίξουμε το δέρμα μας τσούζει; | Vita.gr\nΕπικαιρότητα 28 Μαΐου 2022 | 08:00 | Vita Team\nΤσούχτρες: Γιατί αν τις αγγίξουμε το δέρμα μας τσούζει;\nΈνα γονίδιο ρίχνει φως στην εξέλιξη των κνιδόζωων, ομάδα θαλάσσιων οργανισμών που περιλαμβάνει τις μέδουσες και τα κοράλλια.\nΜέδουσες, κοράλλια, ύδρες και τώρα μωβ τσούχτρες στα ελληνικά νερά. Όλοι αυτοί οι θαλάσσιοι οργανισμοί μας επαναφέρουν στον νου τους καλοκαιρινούς μήνες και τον πλούτο του θαλάσσιου περιβάλλοντος. Για τους επιστήμονες όμως, οι συγκεκριμένοι οργανισμοί είναι επίσης ένα εξαιρετικό μοντέλο για τη μελέτη της εξέλιξης των κυττάρων. Πρόσφατη έρευνα που πραγματοποίησαν επιστήμονες από το Πανεπιστήμιο Κορνέλ στη Νέα Υόρκη, τα αποτελέσματα της οποίας δημοσιεύτηκαν στην επιστημονική επιθεώρηση Proceedings of the National Academy of Sciences, καταδεικνύει ότι ένα συγκεκριμένο γονίδιο λειτουργεί ως διακόπτης που επάγει τη διαφοροποίηση ενός τύπου κυττάρου σε έναν άλλον.\nΤο εύρημα αυτό φωτίζει μία σημαντική πτυχή της ανάπτυξης στους συγκεκριμένους οργανισμούς και εξηγεί πώς προκύπτουν τα κύτταρα με τα οποία οι τσούχτρες εκκρίνουν τις τοξίνες τους.\nΑναζητώντας την προέλευση των κυττάρων\nΟι ερευνητές κατέληξαν σε αυτό το συμπέρασμα μελετώντας κνιδοκύτταρα τα οποία απομόνωσαν από θαλάσσιες ανεμώνες του είδους Nematostella vectensis. Τα κνιδοκύτταρα είναι ένας τύπος κυττάρων ο οποίος συναντάται σε θαλάσσιους οργανισμούς όπως τα κοράλλια, οι θαλάσσιες ανεμώνες ή οι μέδουσες. Τα κύτταρα αυτά εκκρίνουν τοξίνες, οι οποίες χρησιμοποιούνται από τους συγκεκριμένους θαλάσσιους οργανισμούς για να απωθήσουν έναν θηρευτή ή να ακινητοποιήσουν τα θηράματά τους.\nΕδώ και πολλά χρόνια οι επιστήμονες γνωρίζουν ότι τα κύτταρα αυτά προκύπτουν από βλαστικά κύτταρα, τα οποία μπορούν να διαφοροποιηθούν επίσης σε νευρικά κύτταρα. Ωστόσο, μέχρι πρότινος δεν είχαν ανακαλύψει τον μηχανισμό μέσω του οποίου τα βλαστικά κύτταρα «αποφασίζουν» να διαφοροποιηθούν σε έναν από τους δύο τύπους κυττάρων.\nΣτην πρόσφατη έρευνά τους, οι επιστήμονες βρήκαν ότι η διαφοροποίηση των κυττάρων σε κνιδοκύτταρα ξεκινά όταν ενεργοποιείται η έκφραση ενός συγκεκριμένου γονιδίου. Το γονίδιο αυτό φαίνεται να λειτουργεί ως διακόπτης, εμποδίζοντας ένα κύτταρο να διαφοροποιηθεί πλήρως σε νευρικό κύτταρο και επιτρέποντας τη διαφοροποίηση σε κνιδοκύτταρο. «Όταν ο “διακόπτης” είναι ανοικτός, προκύπτει ένα κνιδοκύτταρο, ενώ όταν είναι κλειστός προκύπτει ένας νευρώνας», ανέφερε σε σχετικές δηλώσεις της η πρώτη συγγραφέας της δημοσίευσης δρ. Λέσλι Μπαμπόνις, συμπληρώνοντας ότι «πρόκειται για μία αρκετά απλή λογική ελέγχου της ταυτότητας του κυττάρου».\nΤα μελλοντικά βήματα\nΤα αποτελέσματα της έρευνας είναι σημαντικά, αφού βοηθούν τους επιστήμονες να κατανοήσουν τον τρόπο με τον οποίο προέκυψαν τα κνιδοκύτταρα, τα οποία χαρακτηρίζουν τα Κνιδόζωα, μία ολόκληρη συνομοταξία θαλάσσιων οργανισμών. Στα επόμενα βήματά τους οι επιστήμονες σκοπεύουν να διερευνήσουν κατά πόσο αυτός ο γονιδιακός διακόπτης ελέγχει διαφοροποίηση των κυττάρων και σε άλλα θαλάσσια ζώα.


Περάσαμε μία μέρα με τον Δημήτρη Αντωνίου - και αυτά είναι όσα μάθαμε για την οδική ασφάλεια! | Hellas Direct Blog\nΠεράσαμε μία μέρα με τον Δημήτρη Αντωνίου - και αυτά είναι όσα μάθαμε για την οδική ασφάλεια!\nΞέρει πώς μπορούμε όλοι να αποτρέψουμε τα τροχαία ατυχήματα. Ένα απόγευμα στο σπίτι του μας είπε τα πάντα!\nΣτα 16 του χτυπήθηκε από ένα αυτοκίνητο όντας πεζός στο πεζοδρόμιο, γεγονός που τον καθήλωσε σε ένα αναπηρικό αμαξίδιο. Το μαύρο, το πικρό. Το άσπρο, το γλυκό της υπόθεσης, είναι η ενέργεια του Δημήτρη και ο μεταβολισμός αυτού του γεγονότος σε κάτι θετικό. Συνέχισε τη ζωή του, σπούδασε και αφιέρωσε μεγάλο κομμάτι των δραστηριοτήτων του στην ευαισθητοποίηση του κοινού σχετικά με την οδική ασφάλεια.\nΛέμε STOP στην οδική ανασφάλεια: το κόμικ του Δημήτρη Αντωνίου\nΚι επειδή το πρόβλημα πρέπει να το πιάνεις από τις ρίζες, ο Δημήτρης Αντωνίου έφτιαξε ένα κόμικ για παιδιά γύρω από τους κανόνες οδικής συμπεριφοράς και ασφάλειας.\nΗ ιστορία του είναι χιλιογραμμένη και γνωστή. Εμείς πήγαμε στη Θεσσαλονίκη, τον βρήκαμε και μας τα είπε από πρώτο χέρι.\nΣτα εύκολα όλοι χαμογελούν\nΟ Δημήτρης διάλεξε να αντιμετωπίσει αυτό που του συνέβη με χιούμορ και ευαισθησία. Χιούμορ για να προχωράνε οι μέρες και ευαισθησία για τους υπόλοιπους. Για να μην συμβεί κάτι ανάλογο. Ή μάλλον, για να είμαστε ρεαλιστές, να μειώσουμε τις πιθανότητες να ξαναγίνει κάτι ανάλογο.\nΒιβλία, θέατρο, κόμιξ και όχι μόνο\nΔιάλεξε να μοιράσει την προσπάθειά του σε πολλά μέσα: κόμιξ, θέατρο, βιβλία, ομιλίες σε σχολεία, μέχρι και την πτυχιακή του αφιέρωσε στα τροχαία ατυχήματα που συμβαίνουν στον δήμο Θεσσαλονίκης. Όπως αναφέρει κι ο ίδιος μεταξύ άλλων, ο δήμος που μένει απέχει πολύ από το να είναι προσβάσιμος σε ΑμΕΑ, χώρια τα τροχαία τα οποία είναι πληγή για ολόκληρη την χώρα. Έτσι λοιπόν ο αγώνας για ίσες ευκαιρίες, διότι περί τούτου πρόκειται, ήταν τουλάχιστον μονόδρομος για εκείνον.\nΔωρεάν διανομή στα σχολεία του κόμικ "Λέμε STOP στην οδική ανασφάλεια"\nΠροκειμένου να μεταδώσει το μήνυμά του ο Δημήτρης επέλεξε να χρησιμοποιήσει διάφορους τρόπους λοιπόν και με έναν από αυτούς να είναι το κόμικ του με τίτλο Λέμε STOP στην οδική ανασφάλεια που κυκλοφορεί από τις εκδόσεις Ένατη Διάσταση. Αυτό το κόμικ διανέμεται στα σχολεία, δωρεάν.\nΤα παιδιά είναι μικρά αγγελούδια όταν γεννιούνται. Τα παιδιά είναι σφουγγάρια και καθρέφτες, κυριολεκτικά. Το κόμικ του Δημήτρη δεν αρκεί να το διαβάσουν τα παιδιά. Καλό είναι να το διαβάσουν και οι μεγάλοι. Για την επόμενη φορά που θα οδηγήσεις έχοντας πιει ένα ποτηράκι παραπάνω, για την επόμενη φορά που θα περάσεις πορτοκαλί και για την επόμενη φορά που θα οδηγήσεις χωρίς κράνος. Γιατί για κάθε μια από αυτές τις φορές θα υπάρξει και μια φορά που το παιδί σου στο μέλλον θα κάνει το ίδιο –έτσι λένε τα νούμερα. Και γιατί μπορεί τα νούμερα να είναι μικρά στις περιπτώσεις όπως αυτή του Δημήτρη αλλά μην ξεχνάς ότι αυτά τα νούμερα μεταφράζονται σε ζωές, όχι σε πορτοκάλια.\nΜέχρι να γίνει μάθημα στα σχολεία η οδική συμπεριφορά θα έχουμε τα κόμικ του Δημήτρη, τουλάχιστον!


05-10-18 18:40 #101\nΔύσκολα θα κερδίσει η Μίλαν την Μπέτις, η κατάρρευση στο τελευταίο μισάωρο και το 3ο (παρολίγον και 4ο) γκολ μπορεί να κοστίσει στην διαφορά των τερμάτων.\nΑν μετά το τέλος της 4ης αγωνιστικής έχουμε φτάσει τους 7βαθμούς, θα βγάλουμε τα κομπιουτεράκια, αν όχι τα ανεμιστηράκια.\n25-10-18 21:26 #102\nχανει 2-0 η Μιλαν... να δεις που μπορει το Χ με τη Μπετις να κανει τη διαφορα στο τελος\n25-10-18 21:40 #103\nΑρκεί να νικήσουμε Μίλαν εδώ μέσα και αυτοί να μην πάρουν βαθμό στη Σεβίλη.\n25-10-18 21:58 #104\nΗ Μίλαν θα χάσει στη Σεβίλλη κι εμείς θα νικήσουμε το Ντουντελανζάκι. Πάμε στο 6-7. Την άλλη αγωνιστική ηρωική ισοπαλία εμείς στην Ισπανία και η Ντουντελανζάρα στο Μιλάνο. Πάμε στο 7-8 και μετά για δυο αποτελέσματα με τη Μίλαν στον ναό την τελευταία αγωνιστική.\n25-10-18 22:01 #105\nΑν η Μπέτις κερδίσει και εντός έδρας τη Μίλαν,έχοντας τελευταία αγωνιστική να παίξει με τη Ντουντελανζ,γιατί να μην πάρουμε κι εμείς ένα ωραίο διπλό στην Ισπανία;\n25-10-18 22:04 #106\nΣωστό κι αυτό. Οπότε αδιάφορο το ματσάκι με τη Μίλαν.\n25-10-18 22:09 #107\nΜακάρι να γίνει αυτό που γράφεις\n25-10-18 22:20 #108\nΗ μιλαν αν χασει ισπανια θα ερθει με 9 βαθμους καραισκακη. Εμεις λογικα χανοντας στην ισπανια θα εχουμε 7 βαθμους.μονο νικη για να περασουμε.αν νικησουμε ισπανια θα εχουμε 10 βαθμους οποτε η μιλαν θα θελει μονο νικη για να περασει.το πρωτο σεναριο μου μοιαζει πιο πιθανο και θα παιξουμε ματς τελικο μονο για τη νικη.\n25-10-18 22:56 #109\nΑς κάνουμε αυτό που πρέπει την επόμενη αγωνιστική και το ματς στο Καραϊσκάκη με την Μίλαν θα είναι τελικός για τις δυο ομάδες.\n26-10-18 19:37 #110\nΑν κερδισει η Μπετις τη Μιλαν την επομενη αγωνιστικη (και εμεις τους Λουξεμβουργιους), μην ξεγραφουμε το δικο μας παιχνιδι στην Ισπανια.\nΔε θα κατσει να σκιστει η Μπετις, ουτε θα βαλει ολους τους βασικους.\nΕχουν εκεινη την εβδομαδα:\n25 Νοεμβριου εκτος με Βιγιαρεαλ\n29 Νοεμβριου εντος με Ολυμπιακο\n2 Δεκεμβριου εντος με Σοσιεδαδ\nΙσοπαλια ή ηττα παντως δεν εχει διαφορα για εμας, παλι νικη με τη Μιλαν θα θελουμε τελευταια αγωνιστικη.\n26-10-18 20:49 #111\nΤο σημαντικό είναι να μην μπλέξουμε με ισόβαθμες και χρειαζόμαστε νίκη με 2 γκολ κ πάνω με Μίλαν. Κατά τα άλλα προτιμώ να πάμε κυνηγώντας μόνο νίκη πάρα δύο αποτελέσματα που αποδεδειγμένα τα θαλασσωνουμε.\n09-11-18 09:50 #112\nΗ επόμενη αγωνιστική είναι Χ και στα δύο ματς. Η Ντουντελανζάρα θα πάρει ηρωικό Χ στο Μιλάνο. Μπέτις 9, Μίλαν 8, Ολυμπιακός 8. Και την τελευταία αγωνιστική θα πάμε μόνο για νίκη με τη Μίλαν, αλλά με οποιοδήποτε σκορ.\n09-11-18 10:40 #113\nΣτο σενάριο της τριπλής ισοβαθμίας τι γίνεται;\n09-11-18 13:51 #114\nΓια να γίνει αυτό θέλουμε νίκη με μπετις και ισοπαλία με Μίλαν. Άρα αν τα βγάλ σωστά θέλουμε νίκη με 2 γκολ και πανω στη Σεβίλλη.\n09-11-18 17:32 #115\nΠαμε να παιξουμε και στα δυο παιχνιδια οσο καλυτερα μπορουμε και οτι βγει. Οι υπολογισμοι στο ποδοσφαιρο σπανια πετυχαινουν.\n28-11-18 14:26 #116\nΓια να μην ξεχνιόμαστε, η Ντουντελανζάρα θα πάρει ηρωικό διπλό μες στο Μιλάνο, κι έτσι εμείς, μετά τη νίκη μας στην Ισπανία θα θέλουμε απλώς να μη χάσουμε στο Καραϊσκάκη την τελευταία αγωνιστική.\n28-11-18 14:40 #117\nΝτουντελανζάρα, μάλιστα, παίξτε 3-4 γκολ στο Μιλάνο να κονομήσετε.\n29-11-18 20:45 #118\nΠάμε ρε Ντουντελανζάρα.\n29-11-18 21:49 #119\nΒάστα γερά Ντουντελανζάρα.\n29-11-18 22:30 #120


Η νέα απόφαση του Μητσοτάκη- Υποχρεωτικός εμβολιασμός στους άνω των 60 ετών - Follow us Magazine\nΗ νέα απόφαση του Μητσοτάκη- Υποχρεωτικός εμβολιασμός στους άνω των 60 ετών\nΣήμερα το πρωί, Τρίτη ο πρωθυπουργός Κυριάκος Μητσοτάκης προέβη σε δηλώσεις για την δημόσια υγεία ενόψει εορτών και εξέφρασε την ανησυχία του σχετικά με τη νέα μετάλλαξη Όμικρον. Το νέο μέτρο που ανακοίνωσε αφορά στους ενήλικες άνω των 60 ετών , στους οποίους καθίσταται υποχρεωτικός ο εμβολιασμός. Το χρονικό περιθώριο για να κλείσουν ραντεβού εμβολιασμού θα είναι η 16η Ιανουαρίου. Αφότου παρέλθει αυτό το χρονικό περιθώριο και δεν έχουν εμβολιαστεί θα πληρώνουν πρόστιμο 100€ για κάθε μήνα που περνάει. Επιπλέον, από τις 6 έως τις 12 Δεκεμβρίου θα μοιραστεί από ένα self test σε κάθε ενήλικο, εμβολιασμένο και μη έτσι ώστε να ελεγχθεί η διασπορά του ιού.\nΔιαβάστε την εισαγωγική τοποθέτηση του Πρωθυπουργού Κυριάκου Μητσοτάκη στη συνεδρίαση του Υπουργικού Συμβουλίου:\n«Επιτρέψτε μου να ξεκινήσω με μία σημαντική ανακοίνωση που αφορά την πανδημία. Η νέα μετάλλαξη “Όμικρον” μας ανησυχεί και μας καλεί σε επιφυλακή, γιατί μας υπενθυμίζει ότι ο κορονοϊός μπορεί να μας αιφνιδιάζει συνέχεια όσο βρίσκει έδαφος να επιζεί, ιδίως μεταξύ των ανεμβολίαστων. Ενώ και οι γιορτές που πλησιάζουν, με το κλίμα τους, τα οικογενειακά τραπέζια και τις κοινωνικές εξόδους, διαμορφώνουν συνθήκες που πιθανόν να ευνοήσουν την αναζωπύρωση του.\nΕίμαι σίγουρος ότι όλοι καταλαβαίνουμε τη σημασία τους και όταν έρθουν προς ψήφιση στη Βουλή -άμεσα, τις επόμενες ημέρες- οι πολιτικές δυνάμεις ελπίζω να σταθούν στο ύψος των περιστάσεων. Οφείλουν να αρνηθούν τη διγλωσσία και να μην κρυφτούν πίσω από ευρήματα όπως η «προαιρετική υποχρεωτικότητα». Είναι καιρός να μιλήσουμε τη γλώσσα της αλήθειας και η αλήθεια είναι μόνο μία: το εμβόλιο σώζει ζωές και πρώτα και πάνω απ’ όλα τους πιο ευάλωτους. Γι’ αυτό, όπως σας είπα, δεν είναι υποχρεωτικό, είναι αναγκαίο, είναι απαραίτητο».\nPrevPreviousΑγροδιατροφικής Σύμπραξης Στερεάς Ελλάδας: ένα αυθεντικό ταξίδι στον τόπο μας\nNextΓια πρώτη φορά στη Λαμία το Πανελλήνιο Ατομικό Πρωτάθλημα Σκάκι Ανδρών/ΓυναικώνNext


02 | Ιανουαρίου | 2013 | contramee\nΑρχείο για 2 Ιανουαρίου, 2013\nΟι αλλαγές στο Καταστατικό του ΚΚΕ\nΤο νέο καταστατικό του ΚΚΕ που εισηγείται η ΚΕ του στο 19ο Συνέδριο επιφέρει ριζικές αλλαγές στον ίδιο τον χαρακτήρα του κόμματος. Αφαιρεί σημαντικά στοιχεία στην φυσιογνωμία του, όπως αυτή ήταν προσδιορισμένη στο ισχύον καταστατικό που ενέκρινε το 15ο Συνέδριο.\nΝομιμοποιεί όλες τις παραβιάσεις του καταστατικού αυτού που έγιναν όλα αυτά τα χρόνια από την ηγετική ομάδα. Εξαφανίζει την διαλεκτική σχέση ηγεσίας- βάσης. Ενισχύει σε ακραίο βαθμό τις εξουσίες της ηγεσίας.\nΠεριορίζει στον ελάχιστον βαθμό- αν δεν εξαφανίζει- τον έλεγχο της κομματικής βάσης πάνω στην ηγεσία καθιστώντας τον εντελώς τυπικό ζήτημα. Ευνουχίζει εντελώς την εσωκομματική δημοκρατία και διογκώνει στο μέγιστο τον συγκεντρωτισμό με αποτέλεσμα να μην υπάρχει η ηγεσία για το κόμμα αλλά το κόμμα για την ηγεσία.\nΘα προσπαθήσουμε να αποδείξουμε σημείο προς σημείο αυτές τις διαπιστώσεις ξεκινώντας από μια σειρά κραυγαλέες παραλείψεις και αλλαγές του νέου καταστατικού- δηλαδή προβλέψεις του παλιού που δεν υπάρχουν στο νέο.\nTags: Αριστερά, ΚΚΕ, άρθρα\n«Tο θέατρο είναι τροφή, κι εμείς αυτή την τροφή την ετοιμάζουμε με ψωμί και μαριονέτες»\nΚαλεσμένοι από το Κέντρο Μελέτης Χορού Ισιδώρα Ντάνκαν, ο σλοβένος χορογράφος Jurij Konjar και οι Maura Gahan και Gregory Corbino, τα μέλη του αμερικάνικου θεάτρου Bread and Puppet βρίσκονται τις μέρες των γιορτών στην Αθήνα, όπου δίνουν μια σειρά σεμινάρια και οργανώνουν παραστάσεις (με Έλληνες συμμετέχοντες) στους δρόμους της πόλης.\nΠαραστάσεις-χάπενινγκ, σαν αυτές της αισθητικής και πολιτικής παράδοσης του Bread and Puppet; To «ψωμί» και οι τεράστιες μαριονέττες προφανώς θα λείπουν, αλλά το πολιτικό νόημα που καλλιέργησε με συνέπεια επί μισό αιώνα ο θίασος του Peter Schumann δεν μπορεί παρά να αποτελέσει το καθοδηγητικό νήμα.\nΤο Bread and Puppet Theater ιδρύθηκε το 1963 στην Νέα Υόρκη. Επεξεργάστηκε μια αισθητική χρήσης του σώματος και της μαριονέττας, καθώς και μια τεχνική θεατρικής παρέμβασης στους δρόμους και τους δημόσιους χώρους των πόλεων. Τα πρώτα μεγάλα του θεάματα πραγματοποιήθηκαν στο πλαίσιο του κινήματος κατά του Πόλεμου στο Βιετνάμ. Ο Πήτερ Σούμαν, που έπαιξε στην Αθήνα το 1975, λίγους μήνες μετά την πτώση της χούντας, πρέπει να είναι από τους ελάχιστους Αμερικανούς που θυμούνται σήμερα ότι η κυβέρνηση των ΗΠΑ είχε «κάποια» εμπλοκή στο πραξικόπημα της 21ης Απριλίου και την στρατιωτική δικτατορία.\nΤο 1974 ο θίασος μετακόμισε στο Βερμόντ, σε μια φάρμα την οποία καλλιεργεί συλλογικά και όπου προετοιμάζει τις παραστάσεις του. Μεγάλα θεάματα τσίρκου, λαϊκές γιορτές με την συμμετοχή της κοινότητας του γειτονικού χωριού ή μικρότερες αυτοσχεδιαστικές παραστάσεις με συγκεκριμένο πολιτικό στόχο κάθε φορά. Το 2004, ο Σούμαν ίδρυσε την Ομάδα Χορού της Lubberland, ως ένα είδος «επιστροφής» στις δυνατότητες του ανθρώπινου σώματος, ως έρευνα πάνω στην ικανότητα του σώματος να χορέψει ανεξάρτητα από οποιαδήποτε προηγούμενη μεθοδική μαθητεία. Τα μικρά χορευτικά θεάματα συμπορεύονται από τότε με τα μεγάλα θεάματα για μαριονέττες και ηθοποιούς, με άξονα πάντα την πολιτική παρέμβαση. Και αναλαμβάνοντας πάντα όλα τα ρίσκα.\nΜια συζήτηση της Maura Gahan με την Έλενα Πατρικίου\nΕ.Π.: Το Bread and Puppet Theatre δεν ήταν ποτέ ένα θέατρο στραμμένο προς το θεατρικό κείμενο· ήταν πάντα ένα θέατρο χτισμένο γύρω από το σώμα, τόσο του ανθρώπου όσο και της κούκλας. Γιατί ένα θέατρο στο οποίο το σώμα και η κίνησή του έχει κεντρική, σχεδόν αποκλειστική, θέση, δημιούργησε ένα ξεχωριστό σχήμα αφιερωμένο στον χορό, την Ομάδα Lubberland; Πώς ξεκίνησε αυτό το σχέδιο και, καταρχάς, τι είναι η Lubberland;\nΜ.ΓΚ.: Η Lubberland είναι μία παράξενη χώρα, είναι η χώρα όπου κάποιος μπορεί να ζει κάτω από μια μηλιά γεμάτη μήλα, αλλά όταν θέλει να φάει ένα μήλο πάει στο σούπερ μάρκετ και αγοράζει ένα κιλό μήλα! Ο Πήτερ Σούμαν, ο ιδρυτής του Bread and Puppet, είχε ξεκινήσει, στην προπολεμική Γερμανία, από τον χορό. Κάποια στιγμή θεώρησε ότι είχε την ανάγκη να επιστρέψει στη σωματικότητα του χορού και να δουλέψει όχι μόνο με χορευτές, αλλά με οποιονδήποτε ήθελε να συμμετάσχει, ανεξάρτητα από το αν είχε χορευτική παιδεία. Έτσι δημιουργήθηκε η Ομάδα χορού της Lubberland, ως στροφή προς το ανθρώπινο σώμα και τις δυνατότητές του, χωρίς μαριονέττες (χωρίς αυτό να είναι απαράβατος κανόνας), με χορούς που οργανώνονταν και παρουσιάζονταν αρχικά στη φάρμα του θεάτρου, με τη συμμετοχή του χωριού και όλης της κοινότητας. Δουλεύουμε πάνω σε διάφορα είδη χορών: χορούς επίλυσης προβλημάτων, επινίκιους χορούς για τις νίκες, που συνοδεύονται από χορούς παράπλευρων απωλειών για τα θύματα, γαμήλιους χορούς για εχθρικούς πληθυσμούς, επικήδειους χορούς εις απάντησιν των πρόσφατων πολέμων της Lubberland…\nΚατηγορίες: Συνεντεύξεις, θέατρο\nTags: πολιτισμός, πολιτική, Κόσμος


Τετάρτη 12/08/2020 - 06:30\nΑπό την 1η Αυγούστου, έχουν πάρει πίσω 2,2 εκατ. βαρέλια πετρελαίου από τα 23 εκατομμύρια βαρέλια που αποθήκευσαν στο SPR, από τον Απρίλιο έως τον Ιούνιο\nΟι εταιρείες ενέργειας έχουν αρχίσει να παίρνουν πίσω εκατομμύρια βαρέλια πετρελαίου από το απόθεμα έκτακτης ανάγκης της αμερικανικής κυβέρνησης μετά την ενοικίαση αποθηκευτικού χώρου στην εγκατάσταση για να βοηθήσουν στη διαχείριση μιας ακαθάριστης ποσότητας αργού μετά την κατάρρευση της ζήτησης ενέργειας κατά τη διάρκεια του COVID-19, σύμφώνα με ιστότοπο του Υπουργείου Ενέργειας.\nΑπό την 1η Αυγούστου, οι εταιρείες έχουν πάρει πίσω 2,2 εκατομμύρια βαρέλια πετρελαίου από τα 23 εκατομμύρια βαρέλια που συμφώνησαν να αποθηκεύσουν στο Strategic Petroleum Reserve, ή SPR, από τον Απρίλιο έως τον Ιούνιο. Οι εταιρείες έχουν προθεσμία μέχρι τις 31 Μαρτίου 2021 να πάρουν πίσω το πετρέλαιο μετά την ενοικίαση του χώρου με μικρή χρέωση.\nΕννέα εταιρείες πετρελαίου, συμπεριλαμβανομένων των Exxon, Chevron και Alon USA, ενοικίασαν το χώρο από το αποθεματικό, μια σειρά από υπόγεια σπήλαια αλατιού στις ακτές του Τέξας και της Λουιζιάνας, δήλωσε αξιωματούχος του υπουργείου Ενέργειας τον Απρίλιο.\nΤrader πετρελαίου εκτιμά ότι τουλάχιστον δύο εταιρείες, η Exxon και η Atlantic Trading & Marketing Inc (ATMI), ένας αμερικανικός βραχίονας της γαλλικής εταιρίας πετρελαίου Total SA, είχαν πάρει πίσω τα 2,2 εκατομμύρια βαρέλια σύμφωνα με το Reuters.\nΗ ανάληψη του πετρελαίου από το SPR ενδέχεται να επιβραδύνει τις μειώσεις των εμπορικών αποθεμάτων καθώς οι εταιρείες δίνουν προτεραιότητα στην πώληση των βαρελιών, ανέφεραν πηγές της αγοράς.\nΗ Exxon είχε το μεγαλύτερο μέρος του συνολικού χώρου, ενώ το ATMI είχε περίπου 600.000 βαρέλια αποθηκευτικού χώρου, ανέφερε μια άλλη εμπορική πηγή.\nΟι τιμές του πετρελαίου κατέρρευσαν την άνοιξη λόγω της μείωσης της ζήτησης καυσίμων από την πανδημία την ίδια στιγμή που οι μεγάλοι παραγωγοί αργού Σαουδική Αραβία και η Ρωσία ξεκίνησαν πόλεμο για το μερίδιο αγοράς του πετρελαίου.\nΟ Πρόεδρος Donald Trump προσπάθησε να βοηθήσει τους εγχώριους παραγωγούς πετρελαίου να διαχειριστούν την τιμή του πετρελαίου, δίνοντας εντολή στον υπουργό Ενέργειας Dan Brouillette να γεμίσει το SPR ή να αγοράσει περίπου 77 εκατομμύρια βαρέλια πετρελαίου. Αλλά το Κογκρέσο απέτυχε να χρηματοδοτήσει αυτήν την παραγγελία, αφήνοντας την επιλογή της ενοικίασης χώρου στην εγκατάσταση.


Πανηλειακός: Πρόσω ολοταχώς για τη Γ’ Εθνική! - PatrisNews - Εφημερίδα Πατρίς Ηλείας\n19 Μαΐου 2022 - 14:55 19 Μαΐου 2022 - 14:59 Δεν επιτρέπεται σχολιασμός στο Πανηλειακός: Πρόσω ολοταχώς για τη Γ’ Εθνική!\nΟ Πανηλειακός ανακοίνωσε πως στο ερχόμενο παιχνίδι με τους πρωταθλητές Λακωνίας, η γενική είσοδος θα είναι 5 ευρώ.\nΗ επιστροφή στη Γ’ Εθνική και στον «χάρτη» του ελληνικού ποδοσφαίρου δεν απέχει παρά μόνο ελάχιστα «βήματα» για τον Πανηλειακό που με νίκη στο κυριακάτικο ραντεβού στο «Μαρακανά» με αντίπαλο τον Πανθυρεατικό, ουσιαστικά κλειδώνει την άνοδο στις εθνικές κατηγορίες.\nΟι ερυθρόλευκοι με κύριο «όπλο» την εμπειρία τους και τη δύναμη της έδρας επιβλήθηκαν την περασμένη Κυριακή με σκορ 1-0 επί του μαχητικού Παλληξουριακού χάρη σε μία αριστουργηματική απευθείας εκτέλεση κόρνερ του αρχισκόρερ της ομάδας με 24 γκολ, Σάκη Τζανέτου, βάζοντας με αυτόν τον τρόπο «τέλος» στο αήττητο φετινό σερί της κεφαλλονίτικης ομάδας και σε συνδυασμό με τα υπόλοιπα αποτελέσματα έκαναν ένα καθοριστικό «βήμα» προς την αναβαθμισμένη Γ’ Εθνική της νέας περιόδου.\nΟ Πανηλειακός ανακοίνωσε πως στο ερχόμενο παιχνίδι με τους πρωταθλητές Λακωνίας, η γενική είσοδος θα είναι 5 ευρώ προκειμένου όσο το δυνατόν περισσότερος κόσμος να βρεθεί στο «Χ. Βιλαέτης» και να σπρώξει την ομάδα προς τη νίκη που θα ισοδυναμεί με κάτι παραπάνω από μισή άνοδο και θα κλείσει την κακή παρένθεση της παρουσίας της ιστορικής ομάδας του Πύργου στις τοπικές κατηγορίες.\nΗ ανακοίνωση των ερυθρόλευκων για το παιχνίδι της Κυριακής: «Ομάδα και κόσμος… «ένα» σαν μία γροθιά! Συνεχίζουμε την προσπάθεια όλοι μαζί… Γι’ αυτό η γενική είσοδος για τον τελευταίο εντός έδρας αγώνα της σεζόν ορίζεται στα 5 €. Γεμίζουμε το γήπεδο και πανηγυρίζουμε όλοι μαζί τη νίκη που θα μας στείλει με το… ενάμισι πόδι στη Γ’ Εθνική! Σημείο προπώλησης: Pit’s Fitili (Κεντρική πλατεία Πύργου)»\nΜΠΑΡΑΖ Γ' ΕΘΝΙΚΗΠΑΝΗΛΕΙΑΚΟΣ


Ισόπαλη στην Αριδαία με τον Αλμωπό η Βέροια\nΚυριακή, 21 Οκτώβριος 2018 17:56\nΙσόπαλο 1-1 έληξε το ματς της Βέροιας με τον Αλμωπό στην Αριδαία. Η "Βασίλισσα" άνοιξε το σκορ αλλά δεν κατάφερε να κρατήσει το προβάδισμά της στο δεύτερο μέρος. Η ομάδα του Νίκου Παπανώτα θα μπορούσε να πετύχει δεύτερο γκολ αλλά δεν βρήκε στόχο στις ευκαιρίες που της δόθηκαν.\nΣε ένα μέτριο και μοιρασμένο πρώτο μέρος, η Βέροια βρήκε τον δρόμο προς τα δίχτυα και πήρε προβάδισμα. Στο 44' ο Κυριακίδης επιχείρησε μακρινό σουτ και έστειλε την μπάλα στα δίχτυα του Αλμωπού. Αυτή ήταν και η καλύτερη στιγμή της Βασίλισσας, η οποία δεν κατάφερε να δημιουργήσει άλλες απειλές στο πρώτο 45λεπτο.\nΤο ίδιο ισχύει και για τον Αλμωπό, ο οποίος είχε ως καλύτερη φάση, μια κεφαλιά του Ξόμπλιου στο 13' που κατέληξε άουτ.\nΣτο δεύτερο μέρος, ο Αλμωπός απείλησε στο 55' με ισοφάριση. Ο Κιουλτζόπουλος έκανε την σέντρα και ο Σαμαρόπουλος σημάδεψε με κεφαλιά το δοκάρι. Στο 63' ο Αλμωπός έφτασε στην ισοφάριση. Ο Λ. Ελευθεριάδης ανατράπηκε από τον Μουρατίδη, ο διαιτητής σφύριξε πέναλτι και ο Ξόμπλιος με εύστοχο χτύπημα έγραψε το 1-1.\nΣτο 77' η Βέροια βρέθηκε κοντά στο γκολ. Ο Μπλέτσας βρέθηκε σε κοντινή θέση εκτέλεσης αλλά δεν έκανε καλό σουτ κι έστειλε την μπάλα άουτ. Μεγάλη ευκαιρία έχασε ο Μπλέτσας και στο 79' όταν βρέθηκε μόνος απέναντι στον Μένιο και ο τερματοφύλακας του Αλμωπού απόκρουσε.\nΣτο τελευταίο εξάλεπτο, η Βέροια συνέχισε με δέκα παίκτες λόγω αποβολής, με δεύτερη κίτρινη, του Μουρατίδη.\nΔιαιτητής: Τσέτσιλας (Μωυσιάδης, Φαλτάκ)\nΑΛΜΩΠΟΣ: Μένιος, Κυριακίδης (87' Μούλας), Κιουλτζόπουλος, Τζημογιάννης, Σαμαρόπουλος, Ελευθεριάδης Γ. (60' Μεντί), Ρικάρντο, Ασλαμπάλογλου, Ξόμπλιος (82' Στογιαννίδης), Μεντής (76' Πολύζος), Ελευθεριάδης Λ.\nΒΕΡΟΙΑ: Μπλατσιώτης, Μουχάλης, Ζούρκος, Μουρατίδης, Μαραγκός, Μισαηλίδης, Μπλέτσας (90+ Τσουλχάι), Βεργώνης, Κυριακίδης (82' Ζυγκερίδης), Τσικόπουλος (90' Μυλωνάς), Μπακάλης.\nΆρης Παλαιοχωρίου-ΠΑΟ Κουφαλίων 4-2\nΑλμωπός Αριδαίας-Βέροια 1-1\nΑΠΕ Λαγκαδά-Ολυμπιακός Κυμίνων 1-0\nΠΟ Τρίγλιας-Μελιτέας Μελίτης 2-0\nΕρμής Αμυνταίου-Αγροτικός Αστέρας 0-3\nΝίκη Αγκαθιάς-ΑΣ Γιαννιτσά 2-0\n1 ΠΟ Τρίγλιας 10\n2 Νίκη Αγκαθιάς 10\n3 Άρης Παλαιοχωρίου 9\n4 ΑΠΕ Λαγκαδά 7\n5 ΑΣ Γιαννιτσά 6\n6 Μακεδονικός 6\n7 Βέροια 5\n8 Αλμωπός Αριδαίας 5\n9 Αγροτικός Αστέρας 4\n10 Εδεσσαϊκός 4\n11 Μελιτέας Μελίτης 4\n12 Ολυμπιακός Κυμίνων 3\n13 Ερμής Αμυνταίου 2\n14 ΠΑΟ Κουφαλίων 1


«Με χρησιμοποιούσαν οι σκηνοθέτες για να γδύσουν ευκολότερα τις συμπρωταγωνίστριές μου» – Kamarini\n«Με χρησιμοποιούσαν οι σκηνοθέτες για να γδύσουν ευκολότερα τις συμπρωταγωνίστριές μου»\n26 Ιανουαρίου 2020 ΠεριςΑφήστε ένα σχόλιο για το «Με χρησιμοποιούσαν οι σκηνοθέτες για να γδύσουν ευκολότερα τις συμπρωταγωνίστριές μου»\n«Μου είχαν δώσει μια βαλίτσα με χρήματα για να παίξω σε ερωτική ταινία».\nΟ Νίκος Ζιάγκος άνοιξε το σπίτι του για την κάμερα της εκπομπής “Έλα χαμογέλα” και υποδέχθηκε τη Μαίρη Αργυριάδου. Ο γνωστός ηθοποιός μίλησε για το bullying που είχε δεχτεί από σκηνοθέτες, ενώ αναφέρθηκε και στη πρόταση που του είχαν κάνει για να γυρίσει ερωτική ταινία.\n«Αυτή την περίοδο κάνω παιδικό θέατρο. Έρχονται μαμάδες για να φωτογραφηθούν με μένα και βάζουν μπροστά τα πιτσιρίκια τους. Είναι η πρώτη φορά που κάνω πρόταση γάμου στη ζωή μου.\nΈχω φάει bullying στη δουλειά μου και από σκηνοθέτες που γούσταραν την πρωταγωνίστρια. Με χρησιμοποιούσαν οι σκηνοθέτες για να γδύσουν ευκολότερα τις συμπρωταγωνίστριές μου. Η πιο δύσκολη συνεργασία μου ήταν με την Όλγα Πολίτου, δεν καταφέραμε να κάνουμε ερωτική σκηνή.\nΜου είχαν δώσει μια βαλίτσα με χρήματα για να παίξω σε ερωτική ταινία. Μου άνοιξαν τη βαλίτσα μπροστά μου και είχε μέσα δεσμίδες, πολλά εκατομμύρια. Τους είπα ότι θα το σκεφτώ κι εξαφανίστηκα. Δεν έφυγα στο Hollywood γιατί δεν ήθελα να αφήσω το γιο μου», είπε μεταξύ άλλων ο Νίκος Ζιάγκος.\nΆγριες Μέλισσες: Δεν πάει ο νους σου ποιος ηθοποιός απέρριψε πρόταση να είναι στο καστ της σειράς\nΓιάννης Τσιμιτσέλης: Το ‘ριξε στο ψάρεμα και του αρέσει πολύ! Με την πετονιά στο χέρι ο ηθοποιός\n9 Αυγούστου 2020 Περις


Η Visa και η Mastercard διατηρούν υποστήριξη για Binance εν μέσω κανονιστικών ζητημάτων – Cryptonea\nHome»binance»Η Visa και η Mastercard διατηρούν υποστήριξη για Binance εν μέσω κανονιστικών ζητημάτων\nΗ Visa και η Mastercard διατηρούν υποστήριξη για Binance εν μέσω κανονιστικών ζητημάτων\nBy Giannis Andreou July 15, 2021 No Comments2 Mins Read\nΟι πελάτες της Visa και της Mastercard θα εξακολουθούν να μπορούν να λειτουργούν με το Binance, παρά τον συνεχιζόμενο ρυθμιστικό έλεγχο ενάντια στο δημοφιλές ανταλλακτήριο.\nΑν και πολλοί τραπεζικοί οργανισμοί έχουν περιορίσει τους χρήστες τους να αλληλεπιδρούν με το Binance, η Visa και η Mastercard επιβεβαίωσαν την πεποίθησή τους στο μεγαλύτερο ανταλλακτήριο κρυπτονομισμάτων στον κόσμο.\nΜε την ανάπτυξη των υπηρεσιών και της δημοτικότητάς του, η Binance προσέλκυσε ρυθμιστικό έλεγχο από ρυθμιστικές αρχές όπως εξήγησε πρόσφατα η CryptoPotato.\nΕνώ οι προσπάθειες της ανταλλαγής για την ενίσχυση των απαιτήσεων συμμόρφωσης συνεχίζονται με την πρόσληψη νέου προσωπικού, ορισμένοι χρηματοοικονομικοί οργανισμοί έχουν σταματήσει να συνεργάζονται με αυτό.\nΣε αυτούς περιλαμβάνονται μερικοί ευρωπαίοι γίγαντες όπως οι Barclays και Santander. Ωστόσο, οι εταιρείες πολυεθνικής χρηματοοικονομικής υπηρεσίας των ΗΠΑ, η Visa και η Mastercard, έχουν μια πιο ευνοϊκή προσέγγιση.\nΣύμφωνα με μια έκθεση της Financial Times, η Visa βρίσκεται σε «διάλογο με την Binance για την παρακολούθηση των εξελίξεων» καθώς η εταιρεία γνωρίζει τα συνεχιζόμενα ζητήματα με της ρυθμιστικές αρχές, συμπεριλαμβανομένης της Αρχής Χρηματοοικονομικής Συμπεριφοράς του Ηνωμένου Βασιλείου (FCA).\nΑπό την άλλη πλευρά, η Mastercard σημείωσε, «συνεχίζουμε να παρακολουθούμε αυτήν την κατάσταση, συμπεριλαμβανομένου του τρόπου με τον οποίο τα ανταλλακτήρια πληρούν τις κανονιστικές τους απαιτήσεις».\nΑπό τώρα, όμως, καμία εταιρεία δεν σκοπεύει να σταματήσει τους πελάτες τους από την αποστολή χρημάτων στους λογαριασμούς Binance με τις κάρτες τους.\nΕπιπλέον, το ανταλλακτήρια έχει συνεχή συνεργασία με τη Visa καθώς κυκλοφόρησε μια χρεωστική κάρτα με επωνυμία Visa διαθέσιμη σε πελάτες από πολλές από τις χώρες από τις οποίες προέρχεται ο έλεγχος. Ωστόσο, η χρηματοοικονομική εταιρεία που εδρεύει στις ΗΠΑ εξήγησε ότι δεν θα σταματούσε να την υποστηρίζει.


Ο Πλανήτης σάς Χρειάζεται! 3 Εύκολοι Τρόποι Να Σμικρύνετε το Ενεργειακό σας Αποτύπωμα | Eureka\nΟ Πλανήτης σάς Χρειάζεται! 3 Εύκολοι Τρόποι Να Σμικρύνετε το Ενεργειακό σας Αποτύπωμα\nΠιθανότατα έχετε ακούσει για το ενεργειακό αποτύπωμα. Είναι η ποσότητα διοξειδίου του άνθρακα που εκλύουν στην ατμόσφαιρα οι καθημερινές σας συνήθειες. Όσο μικρότερο είναι, τόσο περισσότερο συμβάλλετε στην προσπάθεια σωτηρίας και προστασίας του πλανήτη μας.\nΊσως σκέφτεστε τι αξία μπορεί να έχει η δική σας συμβολή στην προστασία του περιβάλλοντος. Η απάντησή μας; Ανυπολόγιστη! Πείθοντας τον εαυτό σας να αναλάβει δράση, δίνετε το καλό παράδειγμα και υποκινείτε κι άλλους, ίσως την οικογένεια, τους φίλους ή τους συναδέλφους σας να κάνουν το ίδιο – κι ο καθένας από αυτούς με τη σειρά τους θα υποκινήσει άλλους.\nΝαι, μπορείτε να κάνετε πολλά για να βοηθήσετε τον φιλόξενο πλανήτη μας. Παρακάτω, θα ανακαλύψετε τρεις μόνο απλούς και πανεύκολους τρόπους να μειώσετε ακόμη πιο πολύ το ενεργειακό σας αποτύπωμα.\nΗ ανακύκλωση είναι ένας από τους απλούστερους τρόπους μείωσης του ενεργειακού μας αποτυπώματος. Να θυμάστε πως τα ανακυκλώσιμα υλικά διακρίνονται σε τρεις τύπους:\nPMD (ακρωνύμιο στα Ολλανδικά για τη φράση Plastiek, Metaal en Drankkartons), που περιλαμβάνει οποιουδήποτε είδους πλαστικό, μέταλλο και συσκευασίες Tetra Pak\nxαρτί παντός είδους\nΤι μπορείτε, λοιπόν, να κάνετε; Η καλύτερη λύση θα ήταν να έχετε διακριτούς κάδους για την κάθε κατηγορία. Στον επαγγελματικό σας χώρο αυτό είναι σχετικά εύκολο. Αν έχετε υπαλλήλους και γραφεία, τοποθετήστε αντίστοιχους κάδους διαφορετικούς χρώματος σε ευπρόσιτα σημεία και πλαστικοποιήστε σημειώματα με απλές οδηγίες σε κάθε γραφείο – όπως, για παράδειγμα, ποια είδη είναι ανακυκλώσιμα και ποια όχι.\nΣτο σπίτι, αν δεν έχετε επαρκή χώρο για τέσσερις διακριτούς κάδους, φροντίστε να έχετε τουλάχιστον δύο, έναν για οργανικά απορρίμματα κι έναν για ανακυκλώσιμα. Καλό είναι, επίσης, να δείτε κατά πόσον θα μπορούσατε να επαναχρησιμοποιήσετε κάτι προτού το πετάξετε. Αυτό είναι πολύ εύκολο ιδιαίτερα σε δοχεία και άλλα αντικείμενα από γυαλί ή πλαστικό.\nΔιδάξτε, επίσης, στα παιδιά σας, από όσο το δυνατόν μικρότερη ηλικία, την αξία της ανακύκλωσης και της προστασίας του πλανήτη. Βοηθήστε να καταλάβουν πόση αξία έχει και η παραμικρή τους ενέργεια προς αυτή την κατεύθυνση και επιβραβεύστε τα κάθε φορά που ακολουθούν το παράδειγμά σας.\nΜπορείτε, επίσης, να αναπτύξετε ένα πρόγραμμα ανακύκλωσης για ηλεκτρονικές συσκευές. Τα ηλεκτρονικά απόβλητα γίνονται ολοένα και μεγαλύτερο πρόβλημα διεθνώς. Πουλώντας ή δωρίζοντας μεταχειρισμένες ηλεκτρονικές συσκευές, ή επιστρέφοντάς τες στην κατασκευάστρια εταιρεία, μειώνετε τις ανάγκες κατασκευής νέων και εξασφαλίζετε εκπτώσεις για τις νέες σας αγορές ή άλλες διευκολύνσεις.\nΚαταναλώστε Μόνο Όσο Νερό & Ρεύμα Χρειάζεστε Πραγματικά\nΕίναι πραγματικά ανυπολόγιστες οι ποσότητες νερού και ενέργειας που σπαταλούνται κυριολεκτικά ανώφελα, δίχως κανέναν απολύτως λόγο. Υπάρχουν πολλά που μπορείτε να κάνετε για να μειώσετε ή και να μηδενίσετε τη σπατάλη.\nΓια παράδειγμα, μάθετε (και διδάξτε και τα παιδιά σας να κάνουν το ίδιο) να ανοίγετε τη βρύση μόνο όταν χρειάζεστε νερό κατά τη διάρκεια μιας εργασίας, π.χ. όταν βουρτσίζετε τα δόντια σας, όταν πλένετε τα πιάτα ή το αυτοκίνητό σας και ούτως καθεξής.\nΌσον αφορά το ρεύμα κάντε συνήθειά σας να αποσυνδέετε, όχι απλά να απενεργοποιείτε τις ηλεκτρονικές σας συσκευές. Αν αυτό σας φαίνεται χρονοβόρο, δεν έχετε παρά να χρησιμοποιήσετε ένα πολύπριζο για όλες τις αντίστοιχες συσκευές· με το πάτημα ενός κουμπιού, αποσυνδέονται όλες κι εσείς εξοικονομείτε σημαντική ποσότητα ενέργειας.\nΑντικαταστήστε τους κοινούς λαμπτήρες με LED, τοποθετήστε φωτοκύτταρο για τα εξωτερικά φώτα και φροντίστε να κλείνετε τα φώτα που δεν χρησιμοποιείτε. Κάθε φορά που αντικαθιστάτε μια οικιακή ή ηλεκτρονική συσκευή, φροντίστε η νέα να είναι ενεργειακής κλάσης Α.\nΚάντε συνήθειά σας να πλένετε τα ρούχα στη χαμηλότερη δυνατή θερμοκρασία, και με τον κάδο του πλυντηρίου πάντοτε γεμάτο· το αποτέλεσμα θα είναι το ίδιο καθαρό αλλά η κατανάλωση ενέργειας πολύ χαμηλότερη.\nΜονώστε όσο το δυνατόν καλύτερα το σπίτι και το γραφείο σας για να μειώσετε τις ανάγκες θέρμανσης ή ψύξης του χώρου. Όπου είναι δυνατό, όπως στην περίπτωση του θερμοσίφωνα, αξιοποιήστε εναλλακτικές, ανανεώσιμες πηγές ενέργειας.\nΑντικαταστήστε τις Πλαστικές Σακούλες με Βιοδιασπώμενες!\nΗ ζημιά που έχει προκαλέσει η χρήση πλαστικής σακούλας τις προηγούμενες δεκαετίες σε διάφορα οικοσυστήματα του πλανήτη μας είναι ανυπολόγιστη. Το θετικό είναι πως σε όλο τον κόσμο, ιδιαίτερα στις χώρες της Ε.Ε., γίνεται μια συντονισμένη προσπάθεια μείωσης της χρήσης της πλαστικής σακούλας, με στόχο να εκλείψει εντελώς εντός της επόμενης δεκαετίας.\nΜπορείτε κι εσείς να συμβάλετε σε αυτήν την προσπάθεια, αντικαθιστώντας πλήρως τις πλαστικές σας σακούλες με βιοδιασπώμενες. Η Εύρηκα, με αίσθημα ευθύνης τόσο προς τις ανάγκες του καταναλωτή, όσο και του περιβάλλοντος, έχει κάνει διαθέσιμη μια πλήρη σειρά προϊόντων αποκομιδής απορριμμάτων, κατασκευασμένων αποκλειστικά από βιοδιασπώμενα υλικά, καθώς και από 100% ανακυκλωμένα υλικά.\nΝαι, τώρα είναι ο καιρός να βοηθήσουμε τον πλανήτη μας, με όσο το δυνατόν περισσότερους τρόπους! Ως άνθρωποι, έχουμε την ιερή υποχρέωση να αγαπούμε και να σεβόμαστε το μεγαλύτερο σπίτι μας, προστατεύοντάς το καθημερινά και προσαρμόζοντας ανάλογα τον τρόπο της ζωής μας.


23/04 / 2020 14:47\nΤα αστυνομικά «αντίμετρα» για μετά τον… κορονοϊό προετοιμάζονται από τους επικεφαλής κρίσιμων υπηρεσιών της Αστυνομίας, οι οποίοι δημιούργησαν επιχειρησιακά σχέδια για την «επόμενη μέρα» της άρσης των περιοριστικών μέτρων.\nΣε μαραθώνια σύσκεψη στο Αρχηγείο της ΕΛ.ΑΣ. παρουσία του υπουργού Προστασίας του Πολίτη Μιχάλη Χρυσοχοΐδη, εξετάστηκαν η υλοποίηση των υφιστάμενων σχεδίων και η προσαρμογή τους στις πιθανές νέες συνθήκες που μπορεί να διαμορφωθούν στο εγκληματικό πεδίο.\nΟι αρμόδιες αστυνομικές υπηρεσίες διαβλέπουν μια τάση «ανασύνταξης» των Εξαρχείων και έντονη επαναδραστηριοποίηση με αφορμή την οικονομική ύφεση και τη διαφαινόμενη εργασιακή κρίση. Σε αυτό το πεδίο, οι αξιωματικοί κάνουν λόγο για ενεργοποίηση του πληροφοριακού δικτύου και «κρυφές» παρουσίες σε κρίσιμα σημεία για την πρόληψη και άμεση καταστολή επιθέσεων ή ακτιβιστικών ενεργειών.\nΣτελέχη υπηρεσιών ασφαλείας εκτιμούν πως, όπως ενδεχομένως οι περιορισμένοι πολίτες θα βγουν μαζικά από τα σπίτια τους μετά τη σταδιακή άρση των μέτρων, θα γίνει το ίδιο με τους πρωταγωνιστές συμμοριών, που θα θελήσουν να καλύψουν το… χαμένο έδαφος, αυξάνοντας ραγδαία τους εγκληματικούς δείκτες. Πιθανολογούν έξαρση ληστρικών επιδρομών και «μετάλλαξη» του εγκλήματος, το οποίο θα επιχειρήσουν να καταστείλουν με τη χαρτογράφησή του και στοχευμένες επιχειρήσεις.\nΣε αυτό το πλαίσιο θα ξεκινήσει η επανεφαρμογή του σχεδίου «καθαρή» Αθήνα και θα επιχειρηθεί η πάταξη της εσωτερικής «ληστρικής μετανάστευσης» από Δυτική Αττική. Κάτι αντίστοιχο θα γίνει για την αντιμετώπιση «εκδρομέων» ληστών και διαρρηκτών από περιοχές όπως Κόρινθο και Βοιωτία, με αύξηση των ελέγχων σε οδικούς άξονες που έχουν ως προορισμό την Αττική. Παράλληλα θα εξοικονομηθούν και άλλες αστυνομικές δυνάμεις για την ενεργοποίηση μεγάλου αριθμού περιπολιών και τις νυχτερινές ώρες, σε γειτονιές και σημεία της πόλης, όπου παρατηρείται έξαρση του εγκλήματος.\nΣτόχος η προστασία σπιτιών, «ανοιχτών» καταστημάτων και τραπεζών, που θα είναι ενδεχομένως οι πρώτοι στόχοι συμμοριών μετά τη σταδιακή άρση των περιοριστικών μέτρων.\nΟι αρμόδιοι αξιωματικοί παρακολουθούν τις εξελίξεις και προσαρμόζουν τα επιχειρησιακά σχέδια ανάλογα με τις εκτιμήσεις και τις παρατηρούμενες εξάρσεις εγκλήματος. Σημειώνεται πως ανάμεσα στις εντολές που έχουν δεχθεί οι αστυνομικοί είναι η δυνητική καταγραφή των στοιχείων ταυτότητας, προσωνυμίων, αλλά και της αριθμητικής ταυτότητας των κινητών τηλεφώνων (αριθμός ΙΜΕΙ συσκευής) όσων προσάγονται ή συλλαμβάνονται στη Δυτική Αττική.\nΜια τέτοια κίνηση όμως πρέπει να είναι προσεκτική σε συνεννόηση με τις δικαστικές αρχές προκειμένου να μην υπάρχει περίπτωση παραβίασης προσωπικών δεδομένων.


Αυτό το πουλί πέταξε επί 8.000 χιλιόμετρα από τη Μαδαγασκάρη για να φθάσει στα Αντικύθηρα | LiFO\nΑυτό το πουλί πέταξε επί 8.000 χιλιόμετρα από τη Μαδαγασκάρη για να φθάσει στα Αντικύθηρα\nΗ «Πλαγάρα», όπως έχει ονομαστεί ο θηλυκός μαυροπετρίτης, πέταγε επί 26 μέρες για να προσγειωθεί σε αυτό το μικρό νησάκι που βρίσκεται στην άκρη του Μυρτώου, του Ιονίου και του Αιγαίου πελάγους.\n28.4.2020 | 11:25\nΗ «Πλαγάρα», όπως ονομάστηκε αυτός ο θυληκός μαυροπετρίτης από το όνομα της υψηλότερης κορυφής των Αντικυθήρων, σημάνθηκε με δορυφορικό πομπό από την Ορνιθολογική Εταιρεία στα Αντικύθηρα από τον Σεπτέμβριο του 2016 και έκτοτε επιστρέφει κάθε χρονιά στο αγαπημένο της νησί, διανύοντας χιλιάδες χιλιόμετρα.\nΈτσι και φέτος, η πιο διάσημη μαυροπετρίτης στην Ελλάδα, έφτασε και πάλι στα Αντικύθηρα διανύοντας μια απόσταση περίπου 8,000 χιλιομέτρων. Όπως αναφέρεται σε ανακοίνωση της Ορνιθολογικής Εταιρείας, το ακούραστο θηλυκό πουλί παρακολουθείται για 5η συνεχή χρονιά από την Ομάδα του Προγράμματος LIFE ElClimA, δίνοντάς σπουδαίες πληροφορίες για τα ταξίδια της χάρη στον δορυφορικό της πομπό.\n«Η συνέπειά της υπήρξε για άλλη μια φορά υποδειγματική! Για 3η συνεχή χρoνιά φεύγει από τη Μαδαγασκάρη τις πρώτες μέρες του Απριλίου (μόνο το 2017 είχε φύγει αργότερα) και φτάνει στα Αντικύθηρα μετά από περίπου 26 μέρες ταξιδιού.\nΗ «Πλαγάρα» είχε δακτυλιωθεί ως ενήλικη τον Σεπτέμβρη του 2016 άρα είναι τουλάχιστον 7 ετών. Πρόκειται για μια πολύ έμπειρη διηπειρωτική ταξιδιώτισσα, καθώς η φετινή διαδρομή αποτελεί τουλάχιστον την 6η ανοιξιάτικη μετανάστευσή της από τη Μαδαγασκάρη στην Ελλάδα. Είναι πια προφανές πως η Πλαγάρα έχει χαράξει μια σταθερή πορεία την οποία, βασιζόμενη στη μεγάλη της εμπειρία, μπορεί να τροποποιεί ελαφρώς ανάλογα με τις εκάστοτε συνθήκες.\nΦωτό: Tόνια Γαλάνη\nΑπό τη βορειοδυτική Μαδαγασκάρη περνάει με συνεχή πτήση στην απέναντι ακτή της Μοζαμβίκης αλλά αν οι άνεμοι είναι ευνοϊκοί, ενδέχεται να βρεθεί και πολύ μακρύτερα ως τη νήσο Ζανζιβάρη. Ακολούθως, κινείται με βόρεια κατεύθυνση περνώντας τις χώρες της ανατολικής Αφρικής (Τανζανία, Κένυα, Αιθιοπία), διασχίζει την Ερυθρά Θάλασσα στο στενότερό της σημείο και μετά πετά πάνω από τις ερήμους της αραβικής χερσονήσου. Φτάνοντας σε βόρειο πλάτος ίδιο με αυτό του Αιγαίου, κάνει την τελική στροφή πορείας προς τα δυτικά, για να καταλήξει στα Αντικύθηρα. Κάθε χρόνο! Με την ίδια συνέπεια!» καταλήγει η ανακοίνωση.\nΠιο συγκεκριμένα, σχετικά με τις στάσεις που έκανε η «Πλαγάρα» η κ. Ρούλα Τρίγκου, Συντονίστρια Ενημέρωσης Δράσεων Διατήρησης της Ορνιθολογικής Εταιρείας, μας ενημέρωσε ότι «το θαλάσσιο κομμάτι Μαδαγασκάρη - Ζανζιβάρη η «Πλαγάρα» το πάει χωρίς στάση μιας και είναι θαλάσσιο. Πρόκειται για απόσταση 1.400 χλμ που της παίρνει περίπου 36 ώρες για να την διανύσει.\nΜετά, όσο είναι στην ανατολική Αφρική που έχει αρκετά μέρη για να φάει, κάνει στάση κάθε περίπου 24 ώρες. Η στάση μπορεί να γίνεται ημέρα ή νύχτα, γιατί δεν χρειάζεται απαραιτήτως να κοιμηθεί, οπότε ταξιδεύει και κατά τη διάρκεια της νύχτας.\nΓια 15 ημέρες παραμένει στην ανατολική Αφρική. Από το Τζιμπουτί και μετά, που είναι η έρημος, ταξιδεύει σχεδόν χωρίς στάση (2.800 χλμ σε 4 ημέρες). Φέτος έκανε στάση στην Κύπρο, άλλες φορές η στάση της γίνεται στην Τουρκία ή μεταξύ Λιβάνου και Συρίας. Έπειτα κάνει μια στάση ανά ημέρα μέχρι να φτάσει στα Αντικύθηρα».\nΓια την ιστορία οι Μαυροπετρίτες είναι ένα σπάνιο είδος γερακιού και σύμφωνα με την Ελληνική Ορνιθολογική Εταιρεία ξεχειμωνιάζουν βασικά στη Μαδαγασκάρη, επιστρέφοντας τον Απρίλιο και Μάιο. Φωλιάζουν σε νησίδες σ' όλη τη Μεσόγειο μ' ένα απομακρυσμένο πληθυσμό στα Κανάρια νησιά. Ωστόσο παρά τη φαινομενικά ευρεία κατανομή, η συντριπτική πλειοψηφία του πληθυσμού βρίσκεται συγκεντρωμένη στην Ελλάδα όπου ο μαυροπετρίτης φωλιάζει σε αρκετές δεκάδες νησίδες σε ολόκληρο το Αιγαίο.\nΕλλάδαΑνακοίνωση για τα νεκρά χελιδόνια - Η έκκληση των ειδικών για το φαινόμενο\nΠεριβάλλον Ξανά στη φύση η κουκουβάγια που βρέθηκε στο χριστουγεννιάτικο δέντρο του Κέντρου Ροκφέλερ [ΒΙΝΤΕΟ]\nΠεριβάλλον Νέα Ζηλανδία: Περίπου 100 φάλαινες πέθαναν αφού εξώκειλαν στα απομονωμένα νησιά Κάθαμ\nΠεριβάλλον Στη Βουλή το νέο χωροταξικό ν/σ: Περιορίζεται η άναρχη δόμηση - Εκσυγχρονισμός των χρήσεων γης\nΠεριβάλλον Αποχαιρετιστήριο πάρτι για τον Κααβάν, τον «μοναχικό ελέφαντα» του Πακιστάν


Τα αντίθετα ζώδια συνήθως έλκονται και το ίδιο συμβαίνει και σε αυτή τη περίπτωση. Το ζώδιό σας έχει να κάνει με τις σχέσεις, και ο Κριός με τις πρωτοβουλίες. Μαζί προορίζεστε να ζήσετε ζωντανές και ενεργητικές στιγμές. Αυτός ο συνδυασμός δημιουργήθηκε πιθανότατα επειδή απολαμβάνατε ο ένας την υπερβολή του άλλου από την αρχή. Διασκεδάζατε τόσο πολύ που είναι φυσικό να ερωτευτήκατε.\nΣας προσελκύει το θάρρος του Κριού, η συμπεριφορά πως μπορεί να κάνει τα πάντα, και η θέλησή του να ρισκάρει. Ο Κριός είναι δυνατός, γεμάτος απόψεις και ενθουσιασμό, αλλά πολλές φορές δεν κοιτάει προσεκτικά προτού κάνει το άλμα του. Οι Ζυγοί είναι ιδιαίτερα πνευματικοί και αναλυτικοί, και η παρουσία σας θα είναι καλή επιρροή αν ο σύντροφός σας, σας ακούσει. Σας αρέσει η ισορροπία και τα πάντα με μέτρο, αλλά ο Κριός δεν ξέρει τι σημαίνει η λέξη ιδιοσυγκρασία! Αυτό το χαρακτηριστικό σας προσελκύει, καθώς συνεχώς προσπαθείτε να ανακαλύψετε τι είναι αυτό που θα επηρεάσει το σύντροφό σας.\nΗ ζωή με έναν Κριό δεν είναι ποτέ βαρετή, και ο κοινωνικός σας κύκλος μπορεί να βοηθήσει τον Κριό να προχωρήσει μπροστά. Ο Ζυγός είναι εκλεπτυσμένο ζώδιο τον περισσότερο καιρό! Ο Κριός όμως έχει μέσα του έναν επαναστατικό φαρσέρ, για αυτό προσοχή.\nΣτο κρεβάτι έχετε έναν θερμό σύντροφο. Θα σας ανάψει με την ένταση και την όρεξή του. Οι Κριοί είναι παθιασμένοι, προσηλωμένοι και ρωμαλέοι, και εσείς θα ενδώσετε στην καλή σας τύχη. Πολλές φορές το μάτι τους παίζει, αλλά μόνο αν βαρεθούν. Κρατήστε τα πράγματα ζωντανά παραμένοντας απρόβλεπτοι. Οι Κριοί και των δύο φύλων απολαμβάνουν το κυνήγι. Οι Ζυγοί θέλουν να παντρευτούν, αλλά ο Κριός δεν είναι σίγουρος αν θέλει να μείνει με ένα άτομο όλη του τη ζωή.


Bridge Partner: Επιστολή Αγγελική Πολίτου\nΕπιστολή Αγγελική Πολίτου\nΌπως έχετε καταλάβει δεν υπάρχει διάθεση τον τελευταίο καιρό για δημοσιεύσεις. Στην ίδια φάση βρίσκεται και ο Προκοπίου, αλλά ίσως αλληλο-παρακινηθούμε να ξαναρχίσουμε το γράψιμο\nΣτο μεταξύ η Νατάσσα (Κοτρωνάρου) "ανέβασε" ένα νέο site-forum για το bridge στις αρχές του καλοκαιριού, το greekbridge.com. Σε αυτό θα δείτε και τι έχει προηγηθεί της επιστολής που η Αγγελική (Πολίτου) μου ζήτησε να δημοσιεύσω, επιστολή που έχει στείλει και προς όλους τους ομίλους, και αφορά στο θέμα τής σύστασης του τελευταίου ΔΣ της Ε.Ο.Μ. Εννοείται ότι θα δημοσιευτεί και η οποιαδήποτε απάντηση. Η προσωπική μου γνώμη για το θέμα είναι ότι ποτέ δε θα καταλάβω γιατί θα πρέπει να υπάρχει αυτή η περί ποσόστωσης πρόβλεψη... άσχετο.\nΚαι κάτι ακόμη: Μια πολύ καλή ιδέα είχε η Αλίκη (Τσιπούρη). Να φτιάξουμε, σε κάποιο από τα blog, έναν κατάλογο επαγγελματιών από το χώρο μας. Μου φαίνεται πολύ καλή ιδέα, ειδικά σε μια τέτοια περίοδο να υποστηρίξουμε τους συμπαίχτες μας. Ας στειλει mail λοιπόν όποιος θέλει να συμπεριληφθεί σε έναν τέτοια κατάλογο.\nΑκολουθεί αυτούσια η επιστολή της Αγγελικής:\nΠέρασε σχεδόν ένας χρόνος από την προηγούμενη επικοινωνία μας. Στο διάστημα αυτό θα ακούσατε και θα διαβάσατε κι εσείς αρκετά κακόβουλα σχόλια για το άτομό μου. Επέλεξα να μην απαντήσω σε τίποτα, να μη ρίξω λάδι στη φωτιά και περίμενα από τα μέλη του Δ.Σ. να με καλύψουν με τη στάση τους.\nΠροχώρησα σε αγωγή κατά της απόφασης της εφορευτικής επιτροπής να ορίσει ως έβδομο μέλος τον Αλέκο Αθανασιάδη, καθώς δεν ερμηνεύτηκε σωστά το άρθρο του καταστατικού περί ποσόστωσης.\nΗ ΕΟΜ ανέθεσε την υπόθεση στον ακριβότερο δικηγόρο τον οποίο επέλεξε το μέλος του ΔΣ Αθανασιάδης (μετά την προτροπή των υπολοίπων)\nΗ αγωγή κερδήθηκε και η απόφαση είναι σαφής. Άκυρη τη τοποθέτηση του Αθανασιάδη, να διορθώσουν το λάθος τα αρμόδια όργανα της ΕΟΜ.\nΕντός μηνός το ΔΣ είχε δύο επιλογές. Η να αφήσει να περάσει ένας μήνας, να τελεσιδικήσει η απόφαση και να με φωνάξει (μετά από σύμφωνη γνώμη της Γ.Σ.) να πάρω τη θέση του 7ου μέλους, η να προχωρήσει σε έφεση.\nΗ καθαρά πολιτική επιλογή που έγινε ήταν να προχωρήσουν στην έφεση..\nΤις "θέσεις" και απόψεις των μελών του Δ.Σ. μπορείτε να μελετήσετε στα πρακτικά ΔΣ 22/6 και 7/7. Σας επισυνάπτω την επιστολή που έστειλα στην Ε.Ο.Μ., την απάντησή τους καθώς και τις γνωματεύσεις των δικηγόρων.\nΤο ουσιαστικό θέμα είναι πως το Δ.Σ. μάλλον δεν ήταν αρμόδιο να προβεί σε έφεση (έπρεπε να ερωτηθεί η Γ.Σ.) και πήρε την απόφαση να πληρώσει χρήματα και να διακινδυνεύσει τη νομιμότητα των αποφάσεών του μέχρι την εκδίκαση της έφεσης εφόσον αυτή δεν γίνει δεκτή (το πιθανότερο)\nΠροσωπικά πιστεύω πως τα μέλη του Δ.Σ. με την γενικότερη στάση τους απέδειξαν πως δε θέλουν συνεργασία με το άτομό μου (όπως δεν ήθελαν και κάποιοι απ το προηγούμενο Δ.Σ. γι αυτό και έγιναν εκλογές πέρυσι αν θυμάστε). Η διοργάνωση του Πανευρωπαϊκού Ομάδων δε μπορεί να γίνει με την Πολίτου στο Δ.Σ. όπως πίστευε και ο κ Κούμενος. Αν αναρωτιέστε γιατί θα σας δώσω τις απαντήσεις:\n1. Η Πολίτου επέμενε να μη γίνει τίποτα που να βάζει σε κίνδυνο τα οικονομικά της Ε.Ο.Μ. Δηλαδή, αν ΔΕΝ ΥΠΟΓΡΑΦΑΜΕ με τον/τους χορηγό/ους για να διασφαλίσουμε τα έσοδα δε θα υπογράφαμε καμιά σύμβαση. Η ερώτησή μου απέναντι στον κ Έιντι όταν υποσχέθηκε τη χορηγία (χωρίς να γνωρίζει το ύψος του κόστους καθώς κανείς δεν είχε κάνει προϋπολογισμό) αν θα υπογράψει γι αυτό θεωρήθηκε προσβλητική.\n2. Η Πολίτου είχε κάνει προϋπολογισμό με επαγγελματίες όπως γνωρίζετε από τη Γεν Συνέλευση (ΧΩΡΙΣ ΚΟΣΤΟΣ) Ο προϋπολογισμός αυτός ποτέ δε μου ζητήθηκε επίσημα από την ΕΟΜ\n3. Με πρόταση της Πολίτου και σύμφωνη γνώμη των υπολοίπων, το προηγούμενο Δ.Σ. είχε αποφασίσει πως θα γινόταν εκδήλωση ενδιαφέροντος για την πλήρωση των αμοιβόμενων θέσεων της οργανωτικής επιτροπής για να επιλεγούν οι καταλληλότεροι. Αντ’ αυτού το Δ.Σ. όρισε τον κ Γεροντόπουλο και του έδωσε αμοιβή για την εκπόνηση του προϋπολογισμού. (και απ ότι φημολογείται διέκοψε τη συνεργασία μαζί του πρόσφατα)\n4. Με λίγα λόγια η Πολίτου απαιτούσε διαφάνεια, έγκαιρη οργάνωση και οικονομική εξασφάλιση της διοργάνωσης. Εδώ σας επισημαίνω πως μέχρι στιγμής δεν έχει γίνει ακριβώς τίποτα για τους αγώνες.\nΑγαπητοί εκπρόσωποι των ομίλων, ο σκοπός της επιστολής μου αυτής είναι να σας ενημερώσω ώστε να έχετε ιδίαν άποψη επί του θέματος.\nΕπίσης να εκφράσω και σε εσάς την πικρία μου για τη στάση του Δ.Σ. απέναντί μου με όλες τους τις ενέργειες και παρά τη προσφορά μου επί διετία.\nΚαι να σας παρακαλέσω επίσης για κάτι:\nΝα προσέξετε πάρα πολύ τα οικονομικά των αθλητών... με αφορμή το Πανευρωπαϊκό του 12. Οι 18 από εσάς που παρευρέθηκαν στη Γ.Σ. του Μαρτίου αποφάσισαν να προχωρήσουμε στη διοργάνωση καθώς πήραν διαβεβαιώσεις πως θα έχουμε χορηγίες μεγαλύτερες ακόμα κι από το κόστος. Παρ όλα αυτά η Ε.Ο.Μ. δεν δεσμεύτηκε πως δε θα ζητήσει έκτακτη εισφορά με διοργανώσεις κλπ.\nΠροσέξτε.. το μπριτζ έχει γίνει ακριβό στις μέρες μας. Από εσάς εξαρτάται το μέλλον του. Από τη συμμετοχή σας στη λήψη αποφάσεων. Για τη διασφάλιση των συμφερόντων των ομίλων σας και των μελών σας.\nΠροσέξτε... Η διάδοση θα είναι κουτσουρεμένη φέτος (ακούγεται) για λόγους Πανευρωπαϊκού. Μη το δεχτείτε..\nΣυγνώμη και πάλι που σας κούρασα


Koenigsegg One:1 - Υπερόπλο με 0-400km/h σε 20 δευτερόλεπτα - gocar.gr - GoForward\nΥπερόπλο με 0-400km/h σε 20 δευτερόλεπτα\nΒασίλης Παπαδόπουλοςστις 11.10.2013\nΤο νέο Koenigsegg έρχεται να ανατρέψει όλα όσα γνωρίζαμε για τα υπεραυτοκίνητα. Αρκεί η ανάγνωση και μόνο των τεχνικών χαρακτηριστικών για να διαπιστώσει κανείς ότι μιλάμε για το πιο γρήγορο αυτοκίνητο παραγωγής στον κόσμο. Η επεξήγηση της ονοματολογίας του έχει ενδιαφέρον καθώς το One:1 σημαίνει αναλογία κιλών/ιπποδύναμης 1:1. Όπως εξηγεί ο Christian von Koenigsegg, πρόκειται για την αναλογία κιλών συμπεριλαμβάνοντας λάδια, υγρά και γεμάτο ρεζερβουάρ, οπότε οι 1400 ίπποι χαρίζουν συγκλονίστηκες επιδόσεις. Οι προσομοιώσεις σε υπολογιστή έδειξαν ότι το One:1 θα είναι το ταχύτερο αυτοκίνητο σε 0-200km/h, 0-300km/h και 0-400km/h. Ναι, καλά αναρωτιέστε: Υπάρχει τέτοια επίδοση; Ο Σουηδός κατασκευαστής κάνει λόγο για τελική τουλάχιστον 450km/h που είναι αρκετά υψηλότερη από τα 415km/h της Bugatti Veyron Super Sport World Record Edition. Μάλιστα συγκριτικά με τη Veyron, το Koenigsegg κάνει 0-400km/h σε χρόνο 20 δευτερολέπτων, 25 δευτερόλεπτα ταχύτερα από ό,τι χρειάζεται το Ιταλικό υπεραυτοκίνητο.\nΗ Koenigsegg θα κατασκευάσει έξι αυτοκίνητα και το πρώτο θα κυκλοφορήσει μέχρι το τέλος του 2013. Η τιμή του One:1 θα είναι πολύ πιο υψηλή από την Agera S, ωστόσο η εκτίμηση του προέδρου της εταιρείας είναι ότι το κόστος κατασκευής θα υπερβαίνει πολύ τα εκτιμώμενα έσοδα. Είναι σημαντικό να παραχθεί το συγκεκριμένο μοντέλο καθώς θα ενισχύσει το γόητρο της μάρκας, αλλά η κερδοφορία θα έλθει από τα μαζικότερα μοντέλα.\nVeyron Super Sport World Record Edition\n13 Φεβρουαρίου 2020 12:36\n27 Σεπτεμβρίου 2019 17:00\n31 Μαίου 2019 12:30\n13 Μαίου 2019 17:00


«Είμαστε δύσκολος λαός. Δύσκολα πειθαρχούμε, αλλά αν χρειαστεί, κάνουμε το σωστό»\nΜε τον Πρόεδρο του Δικηγορικού Συλλόγου Σπάρτης, Παναγιώτη Κομνηνό, συνομίλησε τη Δευτέρα 22 Ιουνίου, η δημοσιογράφος Φωτεινή Μακεδονοπούλου, στο πλαίσιο της εβδομαδιαίας εκπομπής του Super TV, που έχει επίκεντρο τη Λακωνία και μεταδίδεται ζωντανά από το στούντιο της apela.gr στη Σπάρτη.\nΟ κ. Κομνηνός αναφέρθηκε αρχικά στον κορωνοϊό και στην αντιμετώπισή του, σημειώνοντας πως «οι πολίτες, όχι μόνο στη χώρα μας, σε παγκόσμιο επίπεδο, δεν σήκωσαν τα χέρια ψηλά, δεν υποταχθήκαν. Αντίθετα κατά την άποψή μου αντιστάθηκαν. Αυτό δεν έχει προηγούμενο στην παγκόσμια ιστορία», ενώ μιλώντας για τους Έλληνες, τόνισε μεταξύ άλλων πως «είναι δικαιολογημένα τα εύσημα από το σύνολο των ξένων κρατών. Είμαστε δύσκολος λαός. Δύσκολα πειθαρχούμε, αλλά αν χρειαστεί, κάνουμε το σωστό. Αποδείξαμε τη διαχρονική αντιστασιακή μας ταυτότητα».\nΑναφερόμενος στον δικηγορικό κλάδο, ο κ. Κομνηνός σημείωσε πως «τα γραφεία μας τρεις μήνες ήταν κλειστά, τα δικαστήρια ήταν κλειστά. Περάσαμε δύσκολες μέρες και δεν ξέρω πότε θα ισορροπήσουμε και οικονομικά και ψυχολογικά» και ακολούθως μίλησε για διάφορα θέματα όπως τα νέα δεδομένα στις δικαστικές αίθουσες και στις υπηρεσίες, τους πλειστηριασμούς, τα διαζύγια αλλά και την ενδοοικογενειακή βία.


Φωτιά σε κτήριο στην Θεσσαλονίκη! - SKGNEWS\nΦωτιά σε κτήριο στην Θεσσαλονίκη!\n28 Ιανουαρίου 2021 28 Ιανουαρίου 2021 skgnews\nΣτην περιοχή Γρ. Λαμπράκη ξέσπασε φωτιά σε εγκαταλελειμμένο κτήριο! Η πυροσβεστική έφτασε εγκαίρως και πρόλαβε τα χειρότερα! Ευτυχώς δεν υπήρξε κανένα θύμα ούτε υλικές ζημίες σε διπλανά κτήρια!\nΗ αστυνομία κάνει έρευνες για περαιτέρω αποδείξεις!\nΕπικαιρότητααστυνομία, ελλάδα, ημαθία, θεσσαλονίκη, Μακεδονία, πυροσβεστική\nΑστυνομικοί ελέγχοι στο κέντρο Θεσσαλονίκης!


Μεταβατικά σύνολα για το Φθινόπωρο - The Cover\nΜεταβατικά Outfit Για Τον Πραγματικά Απίστευτο Καιρό\nΠάρε έμπνευση από τα trends της εποχής αλλά και από τα basics που έχεις ήδη στη ντουλάπα σου για να συνδυάσεις καλοκαιρινά με χειμωνιάτικα για στυλάτα μεταβατικά outfits.\nΟ καιρός σίγουρα μας έχει μπερδέψει αφού είναι απίστευτα καλοκαιρινός για την εποχή, ενώ έχουμε ήδη φτάσει στα μέσα του Οκτώβρη. Οι θερμοκρασίες που την ημέρα θυμίζουν Ιούνιο και το βράδυ Σεπτέμβριο, απαιτούν φαντασία για να δημιουργήσεις looks που ανταπεξέρχονται σε αυτές τις συνθήκες.\nALSO READ: Τα Ωραιότερα Πουδρέ Αρώματα\nΓια να το πετύχεις, σίγουρα χρειάζεσαι κομμάτια αμιγώς καλοκαιρινά αλλά και κάποια κομμάτια που ναι μεν είναι χειμερινά, αλλά μπορούν διακριτικά να περάσουν ως φθινοπωρινά.\nΔες παρακάτω, τα πιο στυλάτα μεταβατικά look που εντοπίσαμε, για να πάρεις έμπνευση για τα δικά σου outfits.\nΕάν επιλέξεις να συνδυάσεις χειμερινά παπούτσια με καλοκαιρινά ρούχα, προτίμησε τα σε γήινους διακριτικούς τόνους. Σε σουέντ εκδοχή, δες την πιο σικ over the knee μπότα της αγοράς εδώ.\nΟι πλισέ midi και maxi φούστες, είναι το απόλυτο μεταβατικό κομμάτι, αφού φοριούνται άνετα όλες τις εποχές. Σε συνδυασμό με ένα t-shirt και blazer, το look σου θα είναι κατάλληλο για όλες τις ώρες. Βρες την πλισέ φούστα εδώ.\nΟι μίνι δερμάτινες φούστες ενδείκνυνται για την εποχή και τα βραδινά σου look, σε συνδυασμό με ένα ελαφρύ μακρυμάνικο τοπ. Φέτος, είναι η σεζόν τους και δεν θα δυσκολευτείς καθόλου να βρεις αυτή που σου ταιριάζει.\nΤα κοστούμια ήταν, είναι και θα είναι on trend, πάντα. Τα λατρεύουμε όχι μόνο για την ιδιότητα να ταιριάζουν με όλα μας τα παπούτσια, αλλά και για το ότι μπορούν να φορεθούν κάθε εποχή.\nΑπό τα essential για την εποχή κομμάτια, είναι σίγουρα ένα λευκό ελαφρύ πουλόβερ που μπορεί να συνδυαστεί τόσο με καλοκαιρινά όσο και με χειμερινά. Βρες μεγάλη ποικιλία από λευκά πλεκτά εδώ.\nΑκόμη ένα κομμάτι που θα βλέπεις παντού φέτος, είναι τα jogger παντελόνια. Σε συνδυασμό με ένα crop top, μπορείς σίγουρα να τα φορέσεις all day, αυτή την εποχή. Δες μεγάλη ποικιλία σε joggers για όλους τους σωματότυπους εδώ.\nΤα μακρυμάνικα πουκάμισα είναι ακόμα ένα σικ κομμάτι που μπορείς να εκμεταλλευτείς και να φορέσεις κατά κόρον αυτή την περίοδο.\nΤα σκούρα φλοράλ είναι από τα μεγαλύτερα fashion trends για τον Χειμώνα. Φόρεσε τα λοιπόν ακόμη και αν είναι καλοκαιρινά, με ένα σακάκι για day to night looks.\nΤο total black σε βγάζει ασπροπρόσωπη παντού και πάντα.\nΤα ελαφριά πουλόβερ που αφήνουν ανοιχτή την πλάτη, σε συνδυασμό με τζιν παντελόνια και δη χρώματος λευκού, δίνουν ένα ultra chic αποτέλεσμα με σέξι vibes.\nMules, ψηλόμεσo παντελόνι, crop top και ελαφρύ πανωφόρι, ένας συνδυασμός από μεταβατικά κομμάτια, που μπορούν να φορεθούν από το πρωί έως το βράδυ.\nΟι καμπαρντίνες είναι το must have κομμάτι, που μετατρέπει άμεσα ένα καλοκαιρινό σύνολο σε φθινοπωρινό. Δες ποικιλία από καμπαρντίνες εδώ και εδώ.\nΑκόμη ένα κομμάτι που μπορείς να συνεχίσεις να φοράς, είναι οι τζιν φούστες καθώς συνδυάζονται εύκολα με ελαφριά μαντό (όπως αυτό) και σακάκια για όλες τις ώρες.\nThe Cover 17/10/2019


Κοντά στον τετραπλασιασμό το ολλανδικό «κανόνι» | Bet.gr\nΚοντά στον τετραπλασιασμό το ολλανδικό «κανόνι»\nΣάβ, 26/02/2022 - 08:00\nΣε ελκυστικότατη απόδοση βρίσκεται ο Τομ Φαν Βέερτ. 0 31 ετών Ολλανδός στράικερ μπορεί να μην έχει τις περγαμηνές των επιθετικών των λεγόμενων «μεγάλων», αλλά για μία ομάδα με τους στόχους του Βόλου ίσως να αποτελεί και πολυτέλεια. Τα δεκατρία τέρματά του είναι η βασική αιτία που παραμένει κοντά στη μέση του βαθμολογικού πίνακα η θεσσαλική ομάδα. Παρά την επιθετική συγκομιδή του πάντως ο Φαν Βέερτ δεν συγκεντρώνει πολλές πιθανότητες ανάδειξης σε πρώτο σκόρερ, καθώς σπάνια κατάφερε ένας παίκτης από μικρομεσαίο σύλλογο να σκοράρει τόσες φορές. Γι' αυτό όμως και έχει τέτοια αξία η απόδοσή του, η οποία αγγίζει τον τετραπλασιασμό.\nΣτη συνέχεια συναντάμε τον Αραούχο. Ο αγαπημένος ποδοσφαιριστής της «κιτρινόμαυρης» κερκίδας αποτελεί τον βασικό εκφραστή των επιθετικών προσπαθειών της ΑΕΚ. Ο 29χρονος Αργεντίνος επέστρεψε για τέταρτη φορά στην Αθήνα, για μόνιμη εγκατάσταση βέβαια τώρα (οι τρεις προηγούμενες αφορούσαν δανεισμό από τη Λας Πάλμας). Εχει σκοράρει δέκα φορές μέχρι τώρα δίνοντας πολύτιμες λύσεις στην «Ενωση», με το σύνολο του Αργύρη Γιαννίκη να δυσκολεύεται αρκετά όταν απέναντί του παρατάσσονται σύνολα με ξεκάθαρα αμυντική στόχευση.\nΣτην τρίτη θέση των αποδόσεων λοιπόν για τον συγκεκριμένο τίτλο βρίσκεται ο Γιουσέφ Ελ Αραμπί που έχει βρει ως τώρα εννέα φορές τον δρόμο προς τα δίχτυα. Ο Μαροκινός στράικερ θέλει το ριπίτ μετά την περσινή επιτυχία (πρώτος σκόρερ με 22 τέρματα). Εντούτοις, απέχει παρασάγγας από τις επιδόσεις που είχε μέχρι τον Δεκέμβριο. Ο Πέδρο Μαρτίνς δείχνει να εμπιστεύεται περισσότερο τον Τικίνιο και ο αγαπημένος Γιουσέφ των ερυθρόλευκων» φιλάθλων δεν μπορεί να επανέλθει στο σκοράρισμα.\nΛίγες αγωνιστικές πριν την ολοκλήρωση της κανονικής διάρκειας, δείτε όλες τις αποδόσεις για το βραβείο του πρώτου σκόρερ της Super League 1!


Εκ του οράν το εράν - Ερωτικές μονοκονδυλιές του Sergey Leonidovich Panphilov - cityculture.gr\nΕκ του οράν το εράν – Ερωτικές μονοκονδυλιές του Sergey Leonidovich Panphilov\nΩ πολυφίλητο κορμί, το πιο κρουφό ‘σαι μονοπάτι\nΕκ του οράν το εράν, δηλαδή από το βλέμμα ξεκινάει ο έρωτας, σύμφωνα με μια αρχαιοελληνική επιγραφή. Αιώνες αργότερα ο Μέγας Βασίλειος δείχνει να συμφωνεί με την άποψη αυτή και αναφέρει: Ο έρως εκ των ομμάτων αρχόμενος, ριζούται εις την καρδίαν. Δηλαδή η πρώτη αρχή των ερωτικών σχέσεων γινόταν «δια της των βλεμμάτων αφής».\nΟ θεός Έρωτας ήταν από τους σημαντικότερους θεούς της αρχαιότητας, μία από τις τρεις θεότητες που δημιούργησαν τον κόσμο, σύμφωνα με τη «Θεογονία» του Ησιόδου, που περιγράφει την καταγωγή των θεών. Τρία στοιχεία συνυπάρχουν, το Χάος, η Γαία και ο Έρωτας. Από το Χάος γεννήθηκαν το Έρεβος και η Νύχτα, ενώ τα παιδιά τους ήταν ο Αιθέρας και η Ημέρα. Ο Έρωτας δεν γεννά αλλά ενθαρρύνει και διευκολύνει τη γέννηση και τη δημιουργία.\n«Έρως ανίκατε μάχαν…». Ιδιαίτερη σημασία αποδίδεται στον θεό Έρωτα από τους αρχαίους τραγικούς. Ο Ευριπίδης διαχωρίζει τον έρωτα σε θετική και αρνητική δύναμη, καθώς μπορεί να οδηγήσει τόσο στην Αρετή όσο και στην Αθλιότητα. Ο έρωτας είναι η μαγική δύναμη που σε κατακλύζει και σε παρασύρει σε μια θεϊκή δίνη, η οποία καταλήγει να είναι η κινητήριος δύναμη της ζωής.\nΥπέροχα κείμενα που υμνούν τον έρωτα σώζονται από την ελληνική αρχαιότητα και χιλιάδες ακόμη έχουν γραφεί ως τις ημέρες μας. Ο έρωτας γέννησε την ποίηση, τη μουσική, τα τραγούδια. Χωρίς τον έρωτα τα τραγούδια δεν θα ήταν τόσο σημαντικά. Χωρίς τον έρωτα η ποίηση θα ήταν εξαιρετικά φτωχή και η μουσική ξένη στις ψυχές μας και ανιαρή.\nΟ Sergey Leonidovich Panphilov είναι ένας Ρώσος καλλιτέχνης, ο οποίος χρησιμοποιώντας σινική μελάνη πάνω σε ένα απλό χαρτί, σχηματίζει με μονοκονδυλιές γυναικεία σώματα, τα οποία εκπέμπουν έναν άκρατο ερωτισμό. Τα σχέδια του άλλοτε απλά και άλλοτε σύνθετα, κατακτούν το βλέμμα του θεατή αμέσως. Οι νωχελικές συστροφές των σωμάτων, οι καθιστές ή οι όρθιες στάσεις τους, οι μαίανδροι και οι σπείρες που δημιουργούνται, σε οδηγούν σε ένα κόσμο στον οποίο η γυναίκα όπως έγραψε και η μεγάλη φιλόσοφος και συγγραφέας Σιμόν ντε Μποβουάρ: «…προήλθε από το πλευρό του άντρα. Όχι από τα πόδια του, για να ποδοπατιέται. Ούτε από το κεφάλι του, για να είναι ανώτερη. Αλλά από το πλευρό του, για να είναι ίση. Κάτω από το μπράτσο του, για να προστατεύεται και δίπλα στην καρδιά του, για να αγαπάει και να αγαπιέται».\nΑπό αγνό και αθώο σε προκλητικό και βαθιά ενοχικό, το γυναικείο σώμα παρουσιάζεται σε διάφορα στάδια. Πολλοί καλλιτέχνες για να απεικονίσουν τη γυναικεία μορφή, αντλούσαν έμπνευση από την φιγούρα της θεάς Αφροδίτης, το ισχυρότερο σύμβολο του γυναικείου ερωτισμού.\nΑπεικονίσεις αντιφατικές με σημείο σύγκλισης το αρεστό στοιχείο του γυναικείου κορμιού παρουσιάζουν τη μορφή της γυναίκας, δίνοντας έμφαση στο ταπεινό της σώμα, αλλά και σε μία εξωτερίκευση του γυναικείου ερωτισμού που συνδυάζει ιδεαλισμό και σεξουαλικότητα. Το γυναικείο σώμα περνάει από διάφορες διακυμάνσεις όσο αναπτύσσεται. Διαμορφώνεται με τα χρόνια, διαφοροποιείται από τα υπόλοιπα, εξιδανικεύεται ή απομυθοποιείται ανάλογα με τα στάδια από τα οποία περνάει. Το σώμα μιας γυναίκας, παρά τις παραμορφώσεις που υφίσταται σε διαφορετικές περιόδους της ζωής της, συμβολίζει τους πολλαπλούς ρόλους που αναλαμβάνει στη ζωή της και παρά τη σταδιακή ωρίμανση και την ενδεχόμενη φυσική φθορά, παραμένει σύμβολο έλξης, αιώνιας γοητείας και ερωτισμού.\nΠίσω όμως από τα σχέδια του καλλιτέχνη, όσο διακοσμητικά και αν αντιλαμβάνονται αυτά, κρύβεται μια βαθειά γνώση της κινεζικής φιλοσοφίας και της μάνταλα του θιβετιανού βουδισμού, σύμφωνα με τις οποίες είναι δυνατό να ελεγχθούν οι συναισθηματικές διαθέσεις των ανθρώπων. Οι μύστες των ανατολικών μυστηρίων αναγνωρίζουν αμέσως τα κοσμικά σύμβολα που εκπροσωπούνται από τα γυναικεία σώματα.


Αρχική σελίδα ΠΕΡΙ ΟΡΕΞΕΩΣ Γαριδομακαρονάδα\nΤο θαλασσινό μας πιάτο.\n1/2 κιλό γαρίδες κατεψυγμένες και αποφλοιωμένες\n20 γρ ούζο\n1 κουτ.σούπας μπούκοβο (προαιρετικά)\n2 μέτρια κρεμμύδια κομμένα σε λεπτές φετούλες\nΠαρμεζάνα για το πιάτο στο τέλος\n700 μλ νερό\nΣε μια κατσαρόλα βάζουμε το νερό με τον κύβο να πάρει βράση. Βάζουμε τις γαριδούλες και βράζουμε 10 λεπτά.\nΣτραγγίζουμε και κρατάμε στην άκρη το ζωμό.\nΣε τηγάνι βάζουμε ελαιόλαδο να κάψει και τηγανίζουμε ελαφρά τις γαρίδες.Φυλάμε στην άκρη. Στο λάδι ρίχνουμε το κρεμμύδι, ψιλοκόβουμε τη σκελίδα σκόρδο και ρίχνουμε και τη ζάχαρη.\nΣβήνουμε με το ούζο. Μόλις εξατμιστεί ρίχνουμε τις ντομάτες. Βράζουμε για 10 λεπτά.να πήξει η σάλτσα μας.\nΠροσθέτουμε τη φέτα και τα μακαρόνια. Ρίχνουμε με μια κουτάλα σούπας το ζωμό που φυλάξαμε.Συνεχίζουμε να προσθέτουμε ζωμό ώσπου να γίνουν τα μακαρόνια μας. Προσθέτουμε το βούτυρο και ανακατεύουμε ώσπου να λιώσει.\nΜόλις έχει λίγη υγρασία αποσύρουμε από τη φωτιά.\nΠροσθέτουμε στο τέλος το ξύσμα λεμονιού ανακατεύουμε να πάει παντού και σερβίρουμε με μπόλικη τριμμένη παρμεζάνα.


Αγώνας δρόμου για τη Γλυφάδα η εφαρμογή της δίχρονης εκπαίδευσης – Παλμός Γλυφάδας\n4 Σεπτεμβρίου 2020 newsdesk Γλυφάδα 0\nΣτο Δήμο Γλυφάδας θα εφαρμοστεί για πρώτη χρονιά φέτος η δίχρονη προσχολική εκπαίδευση. Παρόλο που το μέτρο είχε αποφασιστεί ήδη δύο χρόνια πριν, ο Δήμος είχε καταφέρει να πάρει αναβολή και να το μεταθέσει σε επόμενη χρονιά. Φέτος όμως δεν έχει άλλη παράταση και έτσι η Δημοτική Αρχή κάνει αγώνα δρόμου για να είναι έτοιμη.\nΣε σχετική ανακοίνωση που είχε κάνει ο Δήμαρχος τον Ιούλιο τόνισε ότι θα εφαρμοστεί πλήρως για πρώτη φορά τον Σεπτέμβριο του 2020. Πιο συγκεκριμένα, ανέφερε ότι «οι σχολικές μονάδες της Γλυφάδας θα είναι έτοιμες να υποδεχθούν όλα τα νήπια και τα προνήπια της πόλης, τον Σεπτέμβριο, έχοντας ξεπεράσει τεράστιες δυσκολίες, με πείσμα, δουλειά και μεράκι».\nΘέλοντας να αναδείξει το πόσο δύσκολο είναι το εγχείρημα αυτό θέλησε να κάνει μια ιστορική αναδρομή από τον Σεπτέμβριο του 2014. «Νεοεκλεγμένη δημοτική αρχή στη Γλυφάδα μας, βουνό τα παράπονα από τους γονείς. Το 50% των αιτήσεων για παιδικούς σταθμούς απορρίπτονταν, λόγω έλλειψης αιθουσών. Οι ανακοινώσεις μάλιστα έβγαιναν τον Οκτώβριο, ακόμα και το Νοέμβριο! Σηκώνουμε τα μανίκια, πιάνουμε δουλειά: Φτιάχνουμε δύο νέους παιδικούς σταθμούς κι έναν βρεφικό, οργανωνόμαστε, παίρνουμε προσωπικό. Πλέον όλες σχεδόν οι αιτήσεις για τους δημοτικούς παιδικούς σταθμούς γίνονται δεκτές και οι περισσότερες στους βρεφικούς. Τεράστια προσπάθεια όλων αυτών των ετών, το αποτέλεσμα μας δικαιώνει όλους».\nΚαι στη συνέχεια αναφέρεται στη νέα πρόκληση: «Η δίχρονη προσχολική εκπαίδευση γίνεται υποχρεωτική και οι Δήμοι υποχρεούνται να κόψουν το κεφάλι τους και να βρουν τρόπο να στεγάσουν όλα τα προνήπια και τα νήπια. Το κάνουμε! Με τρέξιμο, με καθημερινές μάχες με τη γραφειοκρατία και την έλλειψη αναγκαίας χρηματοδότησης, με συλλογική προσπάθεια. Συνολικά 16 νέες αίθουσες για μαθητές στο προνήπιο και στο νηπιαγωγείο θα είναι έτοιμες να υποδεχθούν τα παιδιά μας το Σεπτέμβριο! Αλλού δημιουργούμε νέους χώρους (Ευρυάλη), αλλού νοικιάζουμε (Άνω Γλυφάδα), αλλού βάζουμε προκάτ αίθουσες (εννιά συνολικά στα υφιστάμενα νηπιαγωγεία). Έπρεπε να τρέξουμε μαραθώνιο με ρυθμό σπριντ, αλλά το πετυχαίνουμε, βάζοντας πάνω από όλα τα παιδιά μας και το δικαίωμά τους στη γνώση και στη μάθηση. Ένα μόνο θα αναφέρω για να καταλάβετε τις πολύ μεγάλες δυσκολίες του εγχειρήματος: Οι τεχνικές προδιαγραφές και η χρηματοδότηση για τα προκάτ – μετά μάλιστα από μεγάλη πίεση – ήρθαν από τις αρμόδιες αρχές στο τέλος Μαΐου».\n«Αλλού δημιουργούμε νέους χώρους (Ευρυάλη),\nαλλού νοικιάζουμε (Άνω Γλυφάδα),\nαλλού βάζουμε προκάτ αίθουσες\n(εννιά συνολικά στα υφιστάμενα νηπιαγωγεία).»\nΟ Δήμος βέβαια ξεκίνησε τις διαδικασίες – τουλάχιστον με τα όσα έχουν αναρτηθεί στη ΔΙΑΥΓΕΙΑ – στα μέσα Ιουνίου. Στα δε δημοτικά συμβούλια που έλαβαν χώρα με τηλεδιάσκεψη όλο αυτό το διάστημα έγινε συζήτηση για την εφαρμογή του μέτρου και η αντιπολίτευση δεν συμμερίστηκε τον τρόπο που η διοίκηση ενεργεί με κυριότερη αιτιολογία ότι έρχεται στο και πέντε, ενώ είχε ήδη δύο χρόνια μπροστά της για να βρει τον τρόπο και τα μέσα να υλοποιήσει την εφαρμογή της δίχρονης προσχολικής εκπαίδευσης.\nΟ Δήμος Γλυφάδας για να μπορέσει να σταθεί στο ύψος των περιστάσεων αναγκάζεται να δαπανήσει κάθε μήνα πολλά ευρώ για να πληρώσει τα μισθώματα από τα κτίρια που νοικιάζει γι’ αυτό το σκοπό ενώ σύναψε και σύμβαση με εταιρεία που έχει κι άλλες φορές συνεργαστεί με το δήμο προκειμένου να γίνουν οι απαιτούμενες και επείγουσες εργασίες διαμόρφωσης των μισθωμένων χώρων στέγασης Νηπιαγωγείων (στο πλαίσιο κάλυψης κατεπειγουσών αναγκών της δίχρονης προσχολικής εκπαίδευσης βάσει της παρ.13 του αρ. 220 του Ν. 4610/2019 (ΦΕΚ 70 Α’).\nΜάλιστα για την διαμόρφωση των χώρων προβλέπεται να δαπανήσει 242.856,48€ (συμ/νου ΦΠΑ 24%).\nΕνώ τα μισθώματα ορίσθηκαν:\n(α) Για το υπ’ αριθμ. Κ1 ισόγειο κατάστημα της ευρισκόμενης επί της οδού Ήβης 77 οικοδομής (γωνιακό κατάστημα επί των οδών Ήβης 77 και Μεγίστης 38 τ.μ. στο ποσό των τετρακοσίων πενήντα έξι ευρώ (456) € μηνιαίως.\n(β) Για το υπ’ αριθμ. ΚΙΙ ισόγειο κατάστημα της ευρισκόμενης επί της οδού Ήβης 77 οικοδομής (με πρόσοψη μόνο επί της οδού Ήβης,) 39 τ.μ. στο ποσό των τετρακοσίων εξήντα οχτώ (468) € μηνιαίως.\n(γ) Για το υπ’ αριθμ. 2 ισόγειο κατάστημα της ευρισκόμενης επί της οδού Ήβης 79 οικοδομής 50,25 τ.μ. στο ποσό των εξακοσίων τριών (603) € μηνιαίως.\n(δ) Για το υπ’ αριθμ. 5 ισόγειο κατάστημα του ευρισκόμενου επί της οδού Μικράς Ασίας 141, εμβαδού 147,71 τ.μ., με αύλιο χώρο περί τα 140 τ.μ. στο ποσό των χιλίων τετρακοσίων (1.400)€ μηνιαίως.\nΧρήσιμο θα ήταν ο Δήμος να βγει επίσημα και να ενημερώσει για τη συνολική δαπάνη εφαρμογής του εγχειρήματος, αλλά κυρίως για το πως θα κατανεμηθούν τα παιδιά που υποχρεούνται από φέτος να φοιτήσουν στις αίθουσες αυτές.\nΟι γονείς εξέφρασαν στον «ΠΑΛΜΟ» τις ανησυχίες τους καθώς δε γνωρίζουν ακόμη και τώρα το πως θα πορευτούν. Αναμένουν από τη Δημοτική Αρχή υπεύθυνα να βγει και να ενημερώσει κάτι που μέχρι και τη στιγμή που γράφονται αυτές οι γραμμές δεν έχει πράξει.\nΥποχρεωτικό το μοριακό τεστ Covid-19 για τους υπαλλήλους του Δήμου Βάρης – Βούλας – Βουλιαγμένης


Κάρυστος: «Έσβησε» 23χρονος που έπεσε πάνω σε άλογο | Onsports.gr\nhome ΕιδήσειςΚάρυστος: «Έσβησε» 23χρονος που έπεσε πάνω σε άλογο Κοινοποιήστε\nΚάρυστος: «Έσβησε» 23χρονος που έπεσε πάνω σε άλογο\tΣυντάκτης: Οnsports Team\nΔημοσίευση: Παρασκευή, 28 Ιουνίου 2013 18.14\nΤραγικό θάνατο βρήκε τα ξημερώματα της Τρίτης ένας 23χρονος στην Κάρυστο. Ήταν 02:00 τα ξημερώματα όταν επέστρεφε στο σπίτι του με το μηχανάκι του. Κάτω από άγνωστες συνθήκες το άτυχο παλικάρι έπεσε πάνω σε άλογο το οποίο ήταν ελεύθερο στην περιοχή. Περαστικοί είδαν αιμόφυρτο το παλικάρι και κάλεσαν το ασθενοφόρο.\tΔιαβάστε περισσότερα στο newsbomb.gr Κατηγορία: Ειδήσεις


Εργασία: Από το σπίτι Παλαιό Φάληρο - Μάιος 2021 (Tώρα πρόσληψη!) - Jooble\nΕργασία Από το σπίτι Παλαιό Φάληρο\nΑναζητούμε φύλαξη 2 νηπίων (2 & 4 ετών) στα μελίσσια, αργίες πληρωμένες, Δευτέρα έως Παρασκευή 8.30πμ με 3.30μμ, αμοιβή 600€. Δεν μας ενδιαφέρουν οι δουλειές σπιτιού γιατί υπάρχει άνθρωπος για την καθαριότητα. Στον χώρο υπάρχει πολύ φιλική σκυλίτσα.\n...δημιουργική τους απασχίληση και μεταφορά μέχρι τις κούνιες ή παραλαβή από το σχολείο. Επειδή δουλεύουμε φουλ και οι 2 κάποια βοήθεια στο σπίτι σε βασικό επίπεδο, είναι επίσης ένα ζητούμενο υπό συζήτηση. Πρωτίστως μας νοιάζει να έχουμε έναν εύχαριστό άνθρωπο με αρχές και...\nΑναζητώ Babysitter στην περιοχή Φάληρο για ένα παιδί ηλικίας 11 μηνών. Οι υπηρεσίες που επιθυμώ είναι Απασχόληση στο σπίτι για ολική απασχόληση.\nΠαγκράτι από το σπίτι\nστο σπίτι Παλαιό Φάληρο\nφύλαξη σπιτιού Παλαιό Φάληρο\nγια δουλειές σπιτιού Παλαιό Φάληρο\nνηπιαγωγός Παλαιό Φάληρο\nζητούν Παλαιό Φάληρο\nμερικη-απασχοληση Παλαιό Φάληρο


Κορωνοϊός: Συγκλονίζουν γιατροί που νόσησαν - «Ποτέ δεν έγινα τόσο καλά, όσο πριν αρρωστήσω...» - Ηλεία Live! Όλες οι ειδήσεις και τα νέα της Ηλείας και της Ελλάδας\nLIVE 23/10/2021 | 23:03\nΟ πρόεδρος και χειρουργός οφθαλμίατρος Νίκος Νίτσας -ο οποίος νόσησε και ο ίδιος- τονίζει ότι «τον περασμένο Νοέμβριο πολλοί συνάδελφοι κόλλησαν τη νόσο, κυρίως την ώρα του καθήκοντος, παρά τα αυστηρότατα μέτρα που είχαν λάβει. Αρκετοί έχασαν τη ζωή τους ενώ αναμένονταν σε λίγες εβδομάδες τα εμβόλια! Εμείς οι γιατροί όπως και οι υπόλοιποι συνάνθρωποι μας "χάσαμε τη γη κάτω από τα πόδια μας". Ανησυχήσαμε για τους ασθενείς μας, για τις οικογένειες μας, για τις ζωές μας. Αν και ως επιστήμονες της υγείας η ψυχραιμία είναι το βασικό στοιχείο της εκπαίδευσης μας, βιώσαμε τον απόλυτο πόνο ή τον απόλυτο φόβο της αιφνιδιαστικής απώλειας. Αυτές τις μαρτυρίες καταγράψαμε στον ΙΣΘ αναδεικνύοντας ταυτόχρονα την αναγκαιότητα του εμβολιασμού ώστε να μη ζήσουν άλλοι όσα εμείς ζήσαμε. Πολλοί ήπια, άλλοι... χωρίς επιστροφή. Και από αυτό το βήμα, των φετινών δράσεων του #εμβολιαΖΩ, θέλω να μεταφέρω τα θερμά συλλυπητήρια στους συγγενείς των συναδέλφων, τα δικά μου κι όλων των μελών του συλλόγου που εκπροσωπώ. Στη μνήμη αυτών των γιατρών συνεχίζουμε την προσπάθεια ενημέρωσης. Στη μνήμη όλων των ανθρώπων που πέθαναν ζητούμε να ακουστούν οι επιστήμονες και όχι οι... σκοταδιστές ώστε να ελέγξουμε κι αυτή την πανδημία όπως έγινε και στο παρελθόν».\nΟ καθηγητής καρδιολογίας του ΑΠΘ, Β. Βασιλικός, τονίζει στο #εμβολιαΖΩ: «Η νόσος ξεκίνησε με την τυπική εικόνα, πυρετός, ρίγος κ.λπ. Απομονώθηκα αμέσως στο σπίτι και την επόμενη μέρα έκανα τεστ, το οποίο ήταν... αρνητικό. Έκανα ξανά τεστ και πάλι ήταν αρνητικό. Την επομένη με είδε πνευμονολόγος με rapid πάλι... αρνητικό και το ίδιο βράδυ πήγα σε μικροβιολόγο όπου για πρώτη φορά βγήκε... θετικό. Είναι αυτό το «παράθυρο» των 5-6 ημερών. Δεν έχει σχέση με την ποιότητα των διαγνωστικών τεστ, είναι ένα από τα επικίνδυνα κομμάτια της νόσου που ενώ έχεις τη συμπτωματολογία, δε μπορείς να την αποδείξεις. Και μπορεί τα τεστ να είναι αρνητικά και εσύ να είσαι μία... κινητή βόμβα.\nΣτη συνέχεια πήρα όλες τις ενδεδειγμένες θεραπείες, τα αντιικά, τη κορτιζόνη, τα αντιβιοτικά, τις βιταμίνες κ.λπ. Μετά από τρεις εβδομάδες αρνητικοποιήθηκα. Ήμουν έτοιμος να πάρω εξιτήριο και εκείνες τις μέρες... επιδεινώθηκα ραγδαία! Βεβαίως εξηγείται όλο αυτό, ο ιός κάνει τον κύκλο του, αλλά από εκεί και πέρα είναι η φλεγμονή που προκαλεί διάφορα συστήματα και ανάλογα στο που είσαι επιρρεπής θα κάνεις βαριά αναπνευστική ανεπάρκεια ή καρδιοπάθεια, μυοκαρδίτιδα κλπ. Συχνά έχουμε θρομβώσεις, από τη νόσηση, από το ιό και συνήθως κάνουμε μαζικές πνευμονικές εμβολές. Αυτό φοβήθηκα κι εγώ αλλά ευτυχώς δεν το έπαθα. Άλλοι συνάδελφοι έχουν καταλήξει από τέτοιες...\nΕμείς ξέρετε οι γιατροί είμαστε λίγο «χοντρόπετσοι» και αν δεν αρρωστήσουμε, δε θα καταλάβουμε. Όταν πανικοβλήθηκα, όταν χρειάστηκε να μπω στην εντατική τότε συνειδητοποίησα κάποια πράγματα ξανά. Σε μια στιγμή που είχα ξυπνήσει ήταν για μενα η χειρότερη εμπειρία. Ενιωθα αβοήθητος, είχα τις φυσικές μου ανάγκες, κρύωνα ας πούμε και δε μπορούσα να μιλήσω. Σχεδόν 5 μήνες, στην εντατική διασωληνωμένος 2 μήνες, άλλες 5 εβδομάδες στην εντατική για να μπορέσω να κινητοποιηθώ και άλλες 3 εβδομάδες στο θάλαμο για να μπορέσω να κάνω τα πρακτικά, τα βασικά μου πράγματα, για να μπορώ να πάω σπίτι μου δηλαδή. Ξαναμαθαίνεις τη ζωή από το άλφα. Είχα την εντύπωση ότι μιλούσα αλλά με την τραχειοστομία, δε μπορούσα να συνεννοηθώ. Και ερχόταν η σύζυγος μου και της έλεγα κάνε μου αυτό, κάνε μου εκείνο, και δεν καταλάβαινε. Κι αντιθέτως ερχόταν η νοσηλευτήρια, η οποία ήταν εκπαιδευμένη και καταλάβαινε. Και ενώ είχα την αίσθηση ότι επικοινωνούσα γραπτά καλά, μου έδειξε η σύζυγος μου τις σημειώσεις μου και τα γράμματα μου δεν ήταν ούτε νηπιαγωγείου τα οποία κι έχω κρατήσει...».\n«Aν και γιατρός, έπιασα τον εαυτό μου να... κλέβει στην οξυμετρία»\nΣκέπτομαι ότι πολλά από όσα κυνηγάμε είναι ματαιόδοξα. Είχα αρκετό χρόνο να τα σκεφτώ και να αναθεωρήσω τη στάση μου απέναντι στη ζωή. Μέτρησα επίσης τους φίλους που μου στάθηκαν πχ συναδέλφους που έβλεπαν τους ασθενείς μου γεγονός που με απασχολούσε πολύ σε μια κρίσιμη καμπή στη ζωή μου όταν κόλλησα κι εγώ και η οικογένεια μου... Νομίζω ότι ποτέ δεν έγινα το ίδιο καλά όπως ήμουν πριν τη νόσηση. Ακόμη και τώρα δυσκολεύομαι όταν κουράζομαι πχ όταν περπατάω πολύ. Στις τελευταίες αξονικές μου φαίνονται κάποια υπολείμματα και ίσως στο μέλλον θα φανούν οι επιπτώσεις πιο ξεκάθαρα...».\nΜερικά δεν μου έχουνε φύγει ακόμη δηλαδή θα έχω αρθραλγίες πού και πού, θα έχω μυαλγίες έντονες, θα με πιάσει καμία δύσπνοια χωρίς κανέναν ιδιαίτερο λόγο. Οι αντοχές βελτιώνονται αλλά δεν είμαι όπως ήμουνα και δε ξέρω αν θα φθάσω και ποτέ. Έχω μόνιμες βλάβες από τη νόσο, μου το έχουνε πει οι πνευμονολόγοι και οι εντατικολόγοι όταν ήμουνα εκεί. Κάποιες περιοχές στον πνεύμονα να το πούμε έτσι απλά έχουν... καταστραφεί. Ότι θα έχω, θα έχω μόνιμες βλάβες, κανείς δε ξέρει αυτές τις επιπτώσεις θα έχουν στη δική μου καθημερινότητα. Αυτό θα το βλέπω μέρα με τη μέρα. Πέρασα πρόσφατα ένα απλό κρυολόγημα, ας το πούμε έτσι, που το μόνο που με προβλημάτισε είναι ότι με το παραμικρό ένιωσα δύσπνοια, κατευθείαν, που ίσως να είναι και ενδεικτικό των πνευμόνων μου και της λειτουργίας τους. Κοιτάξτε, πριν έκανα κάτι "καταχρήσεις", κάτι ηλεκτρονικά τσιγάρα, κάτι τέτοια. Τώρα δε τολμάω...»\nΟ παθολόγος Βασίλης Ανδρεάδης την ίδια περίοδο, αρχές Δεκεμβρίου, εξηγεί πώς κόλλησε από τη σύζυγο του, εκπαιδευτικός στο επάγγελμα, και μπήκε σ' αυτή την περιπέτεια ζωής. «Τις πρώτες μέρες ήταν δύσκολα όμως γενικότερα ήταν ήπια τα συμπτώματα. Παγιδεύτηκα, όπως και πολλοί άλλοι συνάδελφοι, στη γενική αντίληψη που επικράτησε στο πρώτο κύμα ότι απειλούνται κυρίως οι ηλικιωμένοι και εγώ λόγω ηλικίας δεν ανήκω σ αυτή την ηλικιακή ομάδα. Γρήγορα όμως διαψεύστηκα και βρέθηκα στο νοσοκομείο. Αρκετοί, που δεν προσέφυγαν σε γιατρούς, λόγω φόβου που επικρατούσε στις δομές υγείας του ΕΣΥ άργησαν και δεν τα κατάφεραν. Υπήρχε μια άρνηση γενικότερη για τα νοσοκομεία. Νοσηλεύτηκα σε απλή μονάδα κορονοϊού. Λόγω της φύσης της νόσου δεν μπορούσαν να γίνουν πολλά -π.χ. φαρμακευτική αγωγή- αλλά υπήρχε το δίχτυ ασφαλείας της ΜΕΘ σε περίπτωση επιδείνωσης. Δεν πίστευα ότι μια τέτοια ίωση θα μπορούσε να μου δημιουργήσει τόσο σοβαρά προβλήματα. Ευτυχώς ανταποκρίθηκε ο οργανισμός μου και χρειάστηκα ένα μήνα για να επανέλθω στο αρχικό στάδιο.\nΑισθανόμουν τρομερή κόπωση, δεν μπορούσα να προχωρήσω δύο μέτρα! Την εποχή εκείνη πολλοί συνάδελφοι και φίλοι -ακόμη και νεότεροι από εμένα- πέθαιναν... Ως γιατρός πέρασα πολύ δύσκολα διότι καταλάβαινα άμεσα την κατάσταση και την εξέλιξη της υγείας μου. Μάλιστα μάζεψα τα προσωπικά μου αντικείμενα με τη βοήθεια νοσηλεύτριας και τα έστειλα στο σπίτι μου διότι περίμενα να πεθάνω. Τότε είχαν βγει και οι πρώτες μελέτες της Ιταλίας για τη νόσο και τις επιπτώσεις της. Με την οικογένεια μιλούσα λίγα λεπτά στο τηλέφωνο διότι κουραζόμουν πάρα πολύ... Εμβολιάστηκα μετά από τρεις μήνες της νοσησης, διότι δεν υπήρχαν οι μελέτες των έξι μηνών. Δυστυχώς για τη χώρα μας δεν είναι καλά τα ποσοστά εμβολιασμού και βλέπω να υποτροπιάζουν τα πράγματα. Έβλεπα ένα πολιτικό θέμα (καραντίνα, επιδόματα κλπ) και ένα ιατρικό θέμα (εμβόλια). Παραδόξως και οι δύο αυτές πλευρές ανταποκρίθηκαν και τελικά δεν ανταποκρίθηκε η κοινωνία! Όσο για τους εμβολιασμούς και των παιδιων ακολουθήστε το δικό μας παράδειγμα, το παράδειγμα των γιατρών. Εγώ έχω τρία παιδιά και εμβολιάστηκαν όλα...».\nΜπορεί να μην πεθάνεις από κορωνοιό αλλά να πάθεις long covid, μια διαφορά που δεν έχει επικοινωνηθεί. Υγιή και αθλητικά άτομα έχουν πάθει long covid, αθλητές έχουν χάσει τους ολυμπιακούς αγώνες από τις μακροπρόθεσμες συνέπειες της νόσου. Για να καταλάβετε, στην πρώτη καραντίνα έβγαζα αυστηρό πρόγραμμα αεροβικής μιας ώρας και σήμερα δυσκολεύομαι να περπατήσω ή να ανέβω μια σκάλα ή μια ανηφόρα! Η αξονική μου βγήκε καθαρή όμως αντιμετώπισα νευρολογικά προβλήματα, επώδυνη ουλίτιδα, δέρμα σαν καμένο, δύσπνοια που συνεχίζεται κτλ. Δηλαδή μιλάμε για μία ΝΕΑ ΝΟΣΟ που μοιάζει με κάποιες άλλες παλαιότερες όμως αυτές προκύπτουν από την covid19. Φυσικά η ζωή μου έχει αλλάξει κα ευτυχώς μπορώ να την προσαρμόσω σε άλλους ρυθμούς. Π.χ. δεν θα μπορούσα να βγάλω εικοσιτετράωρη εφημερία, δεν θα μπορούσα σε καμία περίπτωση να ανταπεξέλθω σήμερα, ένα χρόνο μετά τη νόσηση μου...».


Ενεργειακά Τζάμια | Rolloplast\nΤα Ενεργειακά Τζάμια υψηλής ενεργειακής απόδοσης και χαμηλής θερμαγωγιμότητας (Low-E) μπορούν να βελτιώσουν σημαντικά την κατανάλωση ενέργειας και να βοηθήσουν στη μείωση του κόστους θέρμανσης αλλά και ψύξης. Η ενέργεια που απαιτείται για την ψύξη ενός χώρου είναι τριπλάσια από αυτήν που απαιτείται για τη θέρμανσή του. Ως εκ τούτου η χρήση ενεργειακών υαλοπινάκων είναι εξίσου σημαντική, αν όχι περισσότερο, σε θερμά κλίματα. Έτσι μπορείτε να μειώσετε την κατανάλωση ενέργειας και τους λογαριασμούς ρεύματος. Αυτή η βέλτιστη απόδοση μπορεί ακόμη και να αυξηθεί, αν λάβουμε υπόψη τη γεωγραφική τοποθεσία του σπιτιού, τον προσανατολισμό και το μέγεθος των παραθύρων.\nΣτη Rolloplast για υψηλή ενεργειακή απόδοση επιλέξαμε τα Planitherm, Ενεργειακά Τζάμια της Saint Gobain, πιστοποιημένα για τις επιδόσεις τους, τα οποία ενσωματώνουν τις τελευταίες εξελίξεις στη θερμομονωτική τεχνολογία του γυαλιού. Τα Planitherm, γνωστά και ως Ενεργειακά Τζάμια μαλακής επίστρωσης 3ης γενιάς, είναι εξαιρετικά ουδέτερα τόσο στη μετάδοση όσο και στην αντανάκλαση και προσφέρουν ένα υψηλό επίπεδο διαπερατότητας, μεγιστοποιώντας την είσοδο του φυσικού φωτός μέσα στο κτίριο. Οι ενεργειακές τους ιδιότητες οφείλονται σε μια προηγμένη μικροσκοπική μεταλλική επίστρωση . Διπλά Ενεργειακά Τζάμια Planitherm προσφέρουν έως και 3 φορές καλύτερη θερμομόνωση από τα απλά διπλά τζάμια.\nΤα Ενεργειακά Τζάμια χωρίζονται σε δύο βασικές κατηγορίες: Α) τα 2 εποχών και Β) τα 4 εποχών.\nΤα Ενεργειακά Τζάμια Planitherm XN είναι 2 εποχών και αποτελούν την μετεξέλιξη του παλαιότερου Planitherm Ultra N. Αντανακλούν τη θερμότητα από τα καλοριφέρ ή το τζάκι πίσω στο δωμάτιο, αντί να την επιτρέπουν να διαφύγει από τα παράθυρα. Την ίδια στιγμή επιτρέπουν τη θερμότητα και ακόμη περισσότερο φως από τον ήλιο να περάσει μέσα από το γυαλί, θερμαίνοντας το σπίτι σας και συμβάλλοντας περαιτέρω στην ενεργειακή αποδοτικότητα των παραθύρων σας.\nΤα Ενεργειακά Τζάμια Planitherm XN ενδείκνυνται περισσότερο για παράθυρα που δεν τα χτυπάει έντονα ο ήλιος καθώς και για περιοχές της Β. Ελλάδος και άλλες ορεινές περιοχές όπου είναι επιθυμητή η γλυκιά ζέστη του ήλιου κατά το φθινόπωρο και την άνοιξη.\nΗ εφαρμογή του Planitherm XN σε διπλό τζάμι με διάκενο 16mm μεταξύ των 2 τζαμιών και πλήρωση του κενού αυτού με αέριο Argon, πετυχαίνει συντελεστή συνολικής θερμοπερατότητας Ug = 1,1 W/m2 K\nΤα Ενεργειακά Τζάμια Planitherm 4S EVO είναι 4 εποχών, αποτελούν την μετεξέλιξη του παλαιότερου Planistar και μπορούν να χρησιμοποιηθούν για να διατηρήσουν το εσωτερικό του σπιτιού σας στην ιδανική θερμοκρασία σε όλες τις εποχές. Αντανακλούν τη θερμότητα από τον ήλιο προς τα έξω κατά τους θερινούς μήνες και μειώνουν την αντανάκλαση από το άμεσο ηλιακό φως ενώ ταυτόχρονα αντανακλούν τη θερμότητα από τα καλοριφέρ ή το τζάκι πίσω στο δωμάτιο κατά τους χειμερινούς μήνες. Έτσι δεν επιτρέπουν την υπερβολική συσσώρευση θερμότητας σε ηλιόλουστο καιρό και ταυτόχρονα αποτρέπουν τη διαφυγή της εσωτερικής θερμότητας σε ψυχρές περιόδους, μειώνοντας τη δαπανηρή χρήση τόσο του κλιματιστικού για ψύξη όσο και των θερμαντικών μέσων για θέρμανση.\nΤα Ενεργειακά Τζάμια Planitherm 4S EVO ενδείκνυνται περισσότερο για παράθυρα που τα χτυπάει έντονα ο ήλιος καθώς και για περιοχές της Ν. Ελλάδος και νησιών όπου οι υψηλές θερμοκρασίες υπερτερούν του κρύου.\nΗ εφαρμογή του Planitherm 4S EVO σε διπλό τζάμι με διάκενο 16mm μεταξύ των 2 τζαμιών και πλήρωση του κενού αυτού με αέριο Argon, πετυχαίνει συντελεστή συνολικής θερμοπερατότητας Ug = 1,0 W/m2 K\nΣυνδυασμός δύο ενεργειακών τζαμιών μπορεί να γίνει στην περίπτωση της τριπλής υάλωσης. Με διάκενα 16mm μεταξύ των 3 τζαμιών και πλήρωση των κενών αυτών με αέριο Argon, πετυχαίνετε εξαιρετικές επιδόσεις συνολικής θερμοπερατότητας Ug = 0,6 W/m2 K\nΣτη θερμομόνωση στα Ενεργειακά Τζάμια, είτε διπλά είτε τριπλά, σημαντικό ρόλο μαζί με το τζάμι παίζει και ο αποστάτης. Αποστάτης ονομάζεται το προφίλ που "τρέχει" περιμετρικά τον υαλοπίνακα και κρατάει τα διάφορα τζάμια σε συγκεκριμένη απόσταση μεταξύ τους. Για να αποφύγουμε τη μεταφορά θερμότητας επαγωγικά από το ένα τζάμι στο άλλο ακόμα και όταν αυτά δεν έρχονται σε άμεση επαφή, θα πρέπει η απόσταση μεταξύ τους να είναι τουλάχιστον 16mm. Οτιδήποτε μικρότερο από αυτό μειώνει τη θερμομόνωση που μας παρέχει ο υαλοπίνακας, καθώς η θερμότητα μεταφέρεται επαγωγικά από το ένα τζάμι στο άλλο.\nΟ πλέον διαδεδομένος αποστάτης που χρησιμοποιείται στην Ελλάδα είναι ο κλασικός αποστάτης αλουμινίου, ο οποίος είναι ιδιαίτερα θερμαγώγιμος. Αυτό σημαίνει πως περιμετρικά του υαλοπίνακα η θερμοκρασία είναι τελείως διαφορετική από ότι στο μέσο του. Έτσι έχουμε σημαντικές απώλειες θερμότητας και ενέργειας, ενώ ταυτόχρονα σε μεγάλες διαφορές εσωτερικής και εξωτερικής θερμοκρασίας, περιμετρικά του υαλοπίνακα δημιουργούνται συμπυκνώματα υγρασίας με αποτέλεσμα το τζάμι να ιδρώνει και τοπικά να εμφανίζει μούχλα.\nΣτα Ενεργειακά Τζάμια της Rolloplast θα βρείτε μόνο θερμούς αποστάτες Nanobar 16mm. Οι αποστάτες Nanobar είναι από υψηλής ποιότητας θερμοδιακοπτόμενο υλικό νανοτεχνολογίας, επενδυμένο εξωτερικά με ανοξείδωτο φιλμ για την καλύτερη συγκράτηση του αέριου Argon χωρίς διαρροές. Προσφέρουν τέλεια θερμοδιακοπή, βελτιωμένη ηχοαπορρόφηση, ιδιαίτερα χαμηλές τιμές PSI Σλd και Ψ, σταθερότητα, ακαμψία, άψογη μορφή, αντοχή στην υπεριώδη UV ακτινοβολία κ.α. Έτσι μειώνεται η απώλεια θερμότητας από την περίμετρο του υαλοπίνακα παρέχοντας έως και 1000 φορές καλύτερη θερμομόνωση από τους αποστάτες αλουμινίου και βελτιώνοντας τη συνολική απόδοση στα Ενεργειακά Τζάμια κατά 40-50%.\nΤα τζάμια σήμερα μπορούν περισσότερα. Δε ξεχωρίζουν μόνο για την εξαιρετική τους Θερμομόνωση, αλλά επίσης για :


PXN PXN-2119II Ενσύρματο χειριστήριο παιχνιδιών κραδασμών Joystick Flight Rocker USB Simulator Gamepad για υπολογιστές PC Games Κριτικές - Banggood Ελληνικά Online Shopping\nΑγοράστηκε για τον προσομοιωτή πτήσης της Μάικροφτ 2020. Εγκατάσταση μέσω CD για τον οδηγό. Στο Γουίν10 λειτουργεί ως χειριστής USB. Κάντε κλικ στα δεξιά και μετά επιλέξτε το χειριστήριο. Ωστόσο, τα κλειδιά στα παιχνίδια πρέπει να ανατίθενται από μόνα τους. Είναι καλύτερα να δημιουργήσουμε ένα προφίλ. Κατά τα άλλα, πολύ εύρωστη, καλή λειτουργικότητα και εμφάνιση.\nΠολύ ωραία, το πακέτο της παράδοσης. Το κουτί ήταν άθικτο, αλλά το χειριστήριο προσθέτει ότι ο πάνω πίνακας πετάχτηκε έξω. Απλά σπρώξε το πίσω και όλα δούλευαν. Το γκάζι δεν είναι ανεξάρτητο, πρέπει να συνδέεται με το χειριστήριο. Όλα και όλα πραγματικά ωραία HoTas ρύθμιση.\nΑπόλυτη έκρηξη για τα λεφτά. Ακριβές ραβδί φτιαγμένο από άνετα υλικά και έχει καλή εργονομία. Το ίδιο ισχύει και για το γκάζι. Το μόνο αρνητικό είναι μερικά φτηνά πλαστικά κουμπιά.\nΠολύ καλό για τα λεφτά Το χρησιμοποιώ εδώ και λίγο καιρό για τον κόσμο της Ουάσινγκτον. Όχι τόσα πολλά καπέλα, αλλά με τους τροποποιητές μέσα στο σημείο αυτό είναι παραπάνω από αρκετό. ποιότητα κατασκευής Το y φαίνεται καλό. Χωρίς κουμπιά να χαλαρώνουν, χωρίς κουδουνίστρες κλπ. θα συνιστούσε ένα πρώτο σύστημα θερμότητας\nΠολύ γρήγορη παράδοση, μόνο λίγες ημέρες από τη Γερμανία στην Ολλανδία. Η τιμή ήταν πολύ χαμηλότερη από τα άλλα καταστήματα. Ξεπερνά τις προσδοκίες μου. Προτείνετε, ειδικά γι' αυτή την τιμή!\n5τμχ μαύρα στρογγυλά πολωμένα τρισδιάστατα γυαλιά για DVD LCD βιντεοπαιχνίδι\nAcepen AP1060N Digital Graphics Tablet Professional 10 * 6 Inch Drawing Tablet Pad Board Kit with Stylus 8192 Χωρίς μπαταρία Επίπεδα Πίεση\nΦίλτρο κατάδυσης για GoPro Hero 7/6/5 Κάλυμμα φίλτρου κάλυμμα φακού κόκκινο / ροζ / μοβ φίλτρο για Go Pro αξεσουάρ


Χυμοί Archives - Σελίδα 7 από 7 - Εναλλακτική Δράση\nΟι θεραπευτικές ιδιότητες των χυμών\nΑγγουριού Κατά του αρθριτισμού και των ρευματισμών. Κατά της υπερτάσεως. Ευεργετικός στο δέρμα. Καρότου Ευεργετικός στην αναιμία. Κατά της οξύτητας. Ευεργετικός στην αρθρίτιδα και στη χολή. Κατά του κατάρρου. Κ...\nΜπορεί να μοιάζετε λίγο... αιμοσταγείς όταν θα τον πίνετε, αλλά μην αφήσετε αυτή τη μικρή λεπτομέρεια να σας κρατήσει μακριά από τον παντζαροχυμό: μία νέα μελέτη δείχνει ότι μπορεί να αποδειχθεί σωτήριος, καθ...\nΣύμφωνα με έρευνα που πραγματοποίησε το Εργαστήριο Ερευνών Αντιοξειδωτικών του Αμερικανικού Yπουργείου Γεωργίας η ταυτόχρονη λήψη χυμού πορτοκαλιών και μη επεξεργασμένης βρώμης προλαμβάνει τις καρδιακές παθήσει...\nΕίναι ένα ισχυρό θεραπευτικό τονωτικό ποτό που βοηθάει στη μείωση των φλεγμονών στο σώμα και αλκαλοποιεί το αίμα.Παρασκευάζετε περίπου ένα λίτρο Υλικά 1 μεγάλο Αγγούρι 2 λεμόνια ξεφλουδισμένα 1 φλιτζάνι σπανά...\nΛΟΝΔΙΝΟ. Βρετανοί ερευνητές υποστηρίζουν ότι ο χυμός του κερασιού είναι ένα φυσικό μυοτονωτικό και βοηθά στην ταχεία αποκατάσταση των βλαβών που έχουν προκληθεί στους μυς έπειτα από σωματική άσκηση. Ειδικοί το...